hnioxos: Ιουνίου 2008\nΤο ξέρω χάθηκα. Ε, καμμιά φορά χρειάζεται και αυτό το διάλειμμα από μια καθημερινότητα που κουράζει.\nΤις τελευταίες μέρες δεν είχα καθόλου διάθεση να γράψω το οτιδήποτε. Από τότε που επέστρεψα από το Salzburg την περασμένη Κυριακή ζω σε μια κατάσταση μόνιμης άρνησης να ασχοληθώ με το μπλογκ και ό,τι άλλο σχετικό. Αν και υπάρχουν θέματα που μου έχουν τραβήξει την προσοχή όπως το σκάνδαλο Siemens αλλά και διάφορα άρθρα που έχω διαβάσει από δω κι από κει, εγώ ήμουν απορροφημένος στον κόσμο μου.\nΑλλά νομίζω ότι μου πέρασε η μουργέλα και να μαι πάλι. Και για να ξεκινήσω από εκεί που σας άφησα θα μιλήσω για το EURO που το έζησα από κοντά. Έμεινα λοιπόν περίπου δυό εβδομάδες εκεί, τις τελευταίες μέρες στη Βιέννη.\nΦτάσαμε με πολύ μεγάλες προσδοκίες ότι θα επαναλαμβανόταν η προηγούμενη επιτυχία αλλά τελικώς η ομάδα μας καταποντίστηκε. Σε αυτές τις δυό εβδομάδες είχα την τύχη να δω πολλά. Πρώτα από όλα διαπίστωσα ιδίοις όμμασι ότι το ποδόσφαιρο είναι μια πολύ μεγάλη γιορτή. Γιορτή που αφού έχει τόσο μεγάλη απήχηση στην κοινή γνώμη είναι ο καλύτερος τρόπος να προωθηθούν τα κάθε λογής πολιτικά και άλλα άσχετα θέματα.\nΈτσι λοιπόν, τα πανώ που κρατούσαν οι διάφοροι είχαν συνθήματα που καθόλου δεν υποστήριζαν την ομάδα τους αλλά είχαν άλλα θέματα σε πρώτη ματιά άσχετα. Από τους Έλληνες φυσικά από τα πρώτα συνθήματα ήταν αυτά με το "Macedonia is Greek", ένεκα και της πρόσφατης πολιτικής συγκυρίας με τα Σκόπια. Έπειτα ήταν και τα συνθήματα με την Κύπρο.\nΌσον αφορά την τελευταία έχω να πω ότι υπήρχαν πολλοί Κύπριοι οι οποίοι έιχαν έρθει να υποιστηρίξουν την Ελλάδα. Και βέβαια με την ευκαιρία είδαν και την πόλη όπως έκαναν και οι περισσότεροι τουρίστες που είχαν έρθει να δουν τους αγώνες.\nΟι μέρες του EURO ήταν αγχωτικές και κυρίως για όλους εμάς που είχαμε πάει για να δουλέψουμε εκεί πάνω. Και μπορεί η ομάδα να μην τα πήγε καλά, αλλά ο τουρισμός άλλο τίποτα. Η προηγούμενη επιτυχία της Πορτογαλίας έδωσε, φρούδες όπως αποδείχτηκαν, ελπίδες στους συμπατριώτες μας και, σε συνάρτηση με το γεγονός ότι η Αυστρία είναι σχετικά κοντά, είχαμε τουρίστες του Σαββατοκύριακου. Άλλοι μόνοι τους, άλλοι σε γκρουπ. Μάλιστα οι περισσότεροι σε γκρουπ.\nΚαι τα πιο πολλά από αυτά τα γκρουπ ήτανε γκρουπ εταιριών. Κάποιες εταιρίες δηλαδή, άλλες χορηγοί της διοργάνωσης και άλλες όχι, παρείχαν στους υπαλλήλους τους, όχι σε όλους βέβαια, αλλά σε αυτούς που ήταν καλά παιδιά και έπιασαν το πλάνο των πωλήσεων, πακέτα για να δουν κάποιους αγώνες. Και, ανάλογα με την εταιρία και το βαθμό του υπαλλήλου, περιλαμβάνονταν ημιδιατροφή, ή πλήρης διατροφή. Σε ένα από αυτά τα γκρουπ μάλιστα, κάποιων υψηλόβαθμων στελεχών, περιλαμβάνονταν στο πακέτο και τα προσωπικά τους έξοδα.\nΜια άλλη εταιρία, είχε ναυλώσει ειδικό πούλμαν. Αυτό το πούλμαν, παρά το γεγονός ότι είχε το μέγεθος ενός μεγάλου πούλμαν 60 θέσεων, είχε μόνο 18. Και αυτές βέβαια ήταν επενδεδυμένες με δέρμα. Επίσης μέσα στο πούλμαν υπήρχε τραπεζαρία και μηχανή εσπρέσο!\nΠάντα με πείραζε η αλόγιστη κατασπατάλιση πλούτου και η επιδεικτική του χρησιμοποίηση. Πόσω μάλλον που, αυτοί οι τροφαντοί κύριοι, που ορισμένοι από τα πάχη δεν χωρούσαν να κάτσουν στην καρέκλα, είναι αυτοί που προσπαθούν να μας πείσουν ότι πρέπει να κάνουμε λιτότητα εμείς, για να μπορούν εκείνοι προφανώς να περνάνε μέσα στη χλιδή και τον πλούτο. Γι αυτούς φροντίζει η εταιρία και η ελεύθερη αγορά.\nΈνας άλλος τομέας που οι συμπατριώτες μας που βρέθηκαν στο Salzburg έδωσαν ρέστα, ήταν ο πολιτισμός. Και πιο πολύ από όλα κυρίως η μουσική. Ένα βράδυ σε ένα ελληνικό εστιατόριο της πόλης, έτυχε να παραβρεθούν διάφοροι επίσημοι, μαζί και μια πολύ χαριτωμένη κυρία που όταν της έκαναν παρατήρηση απάντησε πολύ θηλυκά "στα παπάρια μου!" δείχνοντας τα γεννητικά της όργανα. (Λέτε να είχε; Διόλου παράξενο από τη σιγουριά που το είπε, άβυσσος η ψυχή του ανθρώπου) . Εκεί λοιπόν, οι συμπατριώτες μας έδειξαν τι θα πει Ελλάδα. Όταν είχε φτάσει στο τσακίρ κέφι η βραδιά με τα διάφορα σκυλοειδή άσματα, μπουκάρησαν ξάφνου στην κουζίνα του καταστήματος οι εν λόγω θαμώνες και πήραν όσα πιάτα υπήρχαν και τα έσπασαν ένα προς ένα. Ο καημένος ο μαγαζάτορας δεν πρόλαβε να πει κιχ. Τώρα όσον αφορά το λογαριασμό δεν ξέρω ποιος τον πλήρωσε. Θα ήθελα να πιστέψω πως ο καθένας ανέλαβε το χρέος του προσωπικά. Αλλά γνωρίζοντας τον τρόπο και τη νοοτροπία των εν λόγω τύπων που προβαίνουν σε τέτοιες ακρότητες μόνο όταν άλλος πληρώνει, πολύ αμφιβάλλω. Και επειδή εκεί ήταν και πολύ υψηλόβαθμοι του ποδοσφαίρου βγάλτε μόνοι το συμπέρασμα.\nΠώς είπατε; Διασπάθιση δημόσιου χρήματος; Απαπαπα, δεν το πιστεύω...\nΑυτά λοιπόν τα ωραία στο EURO. Οι μέρες πέρασαν ψιλοδύσκολα, καθότι όπως καταλαβαίνετε όλος αυτός ο κόσμος και η νοοτροπία δε μου πάει καθόλου. Και επίσης η έννοια της γιορτής δεν ήταν και τόσο διάχυτη. Περισσότερο με πανηγύρι χρημάτων μου έμοιαζε όπως στους πρόσφατους Ολυμπιακούς. Κάτι ήξεραν οι κάτοικοι που στη συντριπτική τους πλειοψηφία έμειναν στα σπίτια τους και δεν παρακολούθησαν τα παιχνίδια, παρά μόνο όταν έπαιζε η Αυστρία.\nΑναρτήθηκε από hnioxos στις 12:46 μ.μ. 4 σχόλια:\nΗ πορεία ήταν εντυπωσιακή. Πολλοί περισσότεροι από ό,τι τις τρεις προηγούμενες χρονιές αποφάσισαν φέτος να συμμετέχουν. Από τη μια μεριά ήταν αναμενόμενο. Οι πολιτικοί γάμοι στην Τήλο και η δημοσιότητα που τους ακολούθησε οδήγησαν πολλούς, που από φόβο ή δειλία δεν το αποφάσιζαν, να συμμετάσχουν. Θα διακινδύνευα να πω πως ήταν περίπου οι διπλάσιοι από πέρυσι.\nΕκεί είδα πολύ κόσμο. Ανθρώπους που είχα να δω χρόνια, παλιούς γκόμενους, απλούς φίλους, αλλά και μερικούς bloggers με τους οποίους έχουμε γνωριστεί τελευταία. Αλλά πολύ περισσότερο είδα ανθρώπους άγνωστους, που δε μας ενώνει μια κοινή πορεία ή ένα κοινό χαρακτηριστικό πέρα από τη σεξουαλική μας ταυτότητα, για όσους είναι ομοφυλόφιλοι, ή , για όσους δεν είναι, την αλληλεγγύη τους σε εμάς που είμαστε και στα δικαιώματά μας.\nΕκεί λοιπόν αισθάνθηκα, τη στιγμή που βγήκα στο δρόμο να διαδηλώσω γι αυτό που είμαι, πως δεν είμαι μόνος. Ενάντια σε όλους αυτούς που συνεχίζουν να μας αγνοούν, στην υπερσυντηρητική πλειοψηφία της Εκκλησίας και την υποκριτική στάση της Πολιτείας, εμείς συνεχίζουμε να ονειρευόμαστε. Να ονειρευόμαστε και να διεκδικούμε.\nΘυμάμαι πριν από χρόνια, πριν βγω κι εγώ από τη "ντουλάπα" και παραδεχτώ την ομοφυλοφιλία μου, δε μπορούσα να διακρίνω τους ομοφυλόφιλους. Οι χειρονομίες, τα κρυφά χαμόγελα, οι ματιές, τα αγγίγματα με νόημα, και όλος ο κώδικας συμπεριφοράς των ομοφυλοφίλων, πράγματα που τώρα πια μού είναι πολύ οικεία, μού ήταν τότε αδύνατο να τα παρατηρήσω.\nΈνας λόγος ήταν ότι δε μπορούσα εγώ να τα δω. Αλλά και ότι οι κινήσεις αυτές ήταν κρυφές, κάτι σα σήματα μορς. Και βεβαίως ήταν αναγνωρίσιμες μόνο από αυτούς στους οποίους απευθύνονταν. Λόγω της κοινωνικής απόρριψης οι ομοφυλόφιλοι ζούσαν για πολλά χρόνια, αιώνες ολόκληρους, αόρατοι. Η χριστιανική λαίλαπα τους απέκλειε από το κοινωνικό γίγνεσθαι. Και έτσι, μέσα στη ντροπή, στην ενοχή και στο φόβο, ζούσαν τις ζωές τους προσπαθώντας να ξεφύγουν από το "πάθος" τους. Προσπαθώντας να βρουν κάποιον άλλο με τον οποίο να μοιραστούν κάποιες στιγμές τρυφερότητας και σαρκικής ικανοποίησης σύχναζαν σε όλα τα απόμερα μέρη. Πάρκα, τουαλέτες, έρημες παραλίες, για να πάρουν κι αυτοί μέσα από την επαφή τους με ένα άλλο σώμα, ένα κομμάτι ζωής που τους αναλογεί, ένα μικρό, ελάχιστο κομματάκι από αυτό που ζουν οι άλλοι, οι "φυσιολογικοί", που μέσα στη θαλπωρή της οικογένειάς τους, στην υποτιθέμενη αγάπη που τους περιτριγυρίζει, την "αγάπη του θεού", που όμως δε μπορούν να τη νιώσουν παρά μόνο αν είναι να πάρουν κάτι πίσω σαν ανταμοιβή, αποστρέφουν το βλέμμα με βδελυγμία στη θέα της "ανωμαλίας".\nΈχω τη μεγάλη ευτυχία να έχω φίλους που από τότε που εγώ αποδέχτηκα τη σεξουαλικότητά μου, με αποδέχτηκαν και αυτοί. Με αποδέχτηκαν γι αυτό που είμαι, χωρίς να ζητούν τίποτα σε αντάλλαγμα. Άνθρωποι που γνωρίζω πάρα πολλά χρόνια και που εξακολουθούν να παίζουν πολύ σημαντικό ρόλο στη ζωή μου. Αυτούς που εγώ θεωρώ οικογένεια, μια οικογένεια που εγώ επέλεξα. Θεωρώ ότι σε αυτό το κομμάτι στάθηκα τυχερός.Υπάρχουν άλλοι άνθρωποι που και μόνο με την ανακοίνωση της ομοφυλοφιλίας τους, είδαν να γκρεμίζεται το σύμπαν. Που ακόμα και οι φυσικοί τους γονείς τους πέταξαν στο δρόμο. Το διακύβευμα ήταν φαντάζομαι τότε, όπως και τώρα, το τι θα πει ο κόσμος, το ότι "η ομοφυλοφιλία είναι ενάντια στη θέληση του θεού", είναι αμαρτία και άρα εξοβελιστέα στο πυρ το εξώτερο.\nΠάντοτε μου έκανε εντύπωση τέτοια σκληρότητα. Αναρωτιόμουν πώς είναι δυνατό να χαλάνε σχέσεις φιλικές και πολύ περισσότερο σχέσεις αίματος, μόνο για το γεγονός ότι κάποιος αποφασίζει να διαλέξει το δρόμο της ελεύθερης έκφρασης και να ζήσει τη ζωή του χωρίς να φυλακιστεί σε ένα ψέμμα. Δε μπορούσα αυτό να το καταλάβω. Ίσως γιατί εγώ ήμουνα από την αντίθετη πλευρά αυτών των απόψεων. Για μένα ήταν σημαντική η ειλικρίνεια περισσότερο από ότιδήποτε άλλο. Και πέρασα από διάφορες φάσεις μέχρι τώρα. Από την εποχή που πρωτοβγήκα σε μπαρ φοβισμένος για το τι θα συναντήσω, την πρώτη μου σχέση, την πρώτη φορά που πήγα στο πάρκο αναζητώντας το περιστασιακό γαμήσι. Και δεν ήταν όλα αυτά εκφάνσεις ενός πάθους από το οποίο προσπαθούσα να ξεφύγω, παρά συνειδητές επιλογές. Παρόλα αυτά υπήρχαν πάντοτε πράγματα που δε μπορούσα ή που δεν τολμούσα να κάνω, όπως το να φιλήσω το φίλο μου στη μέση του δρόμου μέρα μεσημέρι, να τον καλέσω σε μια συγκέντρωση σαν τον επίσημο συνοδό μου, να πάω ένα ταξίδι μαζί του και φτάνοντας στο ξενοδοχείο να ζητήσω δωμάτιο με διπλό κρεβάτι. Γιατί όσο και να το αρνιόμουν ήμουν κι εγώ σε κάποια κομμάτια δειλός. Γιατί είχα μάθει να είμαι κι εγώ αόρατος. Έτσι ζούσα σε μια απόλυτη μοναξιά.\nΌμως, προχθές δεν ήταν έτσι. Το πλήθος που συνέρρευσε στο κέντρο της Αθήνας για να συμμετάσχει στην εκδήλωση ήταν πέραν των προβλέψεων μεγάλο. Και βγήκε στο δρόμο χωρίς ενοχές, με παλμό, με συνθήματα, με κέφι.\nΕκεί λοιπόν, μέσα στην πορεία, ένιωσα περήφανος που είμαι αυτό που είμαι και, παρά το γεγονός ότι εκείνη τη στιγμή περπατούσα μόνος, αισθάνθηκα πως δεν είμαι πια μόνος. Δεν είμαι πια αόρατος.\nΑναρτήθηκε από hnioxos στις 5:30 μ.μ. 11 σχόλια:\nΕτικέτες Ανθρώπινα δικαιώματα, δικαιώματα ομοφυλοφίλων\nΣχόλιο στο ιστολόγιο του Μητροπολίτη Καλαβρύτων\nΑναρτήθηκε από hnioxos στις 4:49 μ.μ. 9 σχόλια:\nΠολιτικός γάμος ομοφυλοφίλων 2\nΜέσα από αυτό το ιστολόγιο θέλω να εκφράσω την αλληλεγγύη μου στους ομοφυλόφιλους και ομοφυλόφιλες, που αποφάσισαν να τελέσουν τους πρώτους γάμους ατόμων του ιδίου φύλλου στην Ελλάδα, παρά τις αντιδράσεις υπερσυντηρητικών κύκλων της Δικαιοσύνης και της κυβέρνησης που φοβάται το πολιτικό κόστος.\nΕπίσης εκφράζω τις ευχαριστίες μου και την αλληλεγγύη μου στο Δήμαρχο Τήλου, κύριο Τάσο Αλιφέρη, που αψηφώντας τις επιθέσεις που δέχτηκε από κρατικούς μηχανισμούς, αποφάσισε ότι ο σεβασμός των ανθρωπίνων δικαιωμάτων και του Συντάγματος, που δεν απαγορεύει γάμο ομοφύλων, είναι σημαντικότερα από την οποιαδήποτε ταλαιπωρία των ποινικών διώξεων που ενδεχομένως θα υποστεί.\nΑναρτήθηκε από hnioxos στις 3:09 μ.μ. 2 σχόλια:\nΗ μέρα της Αμαλίας\nΠέρασε ένας χρόνος και κάτι από τότε που πέθανε η Αμαλία Καλυβίνου χτυπημένη από τον καρκίνο και μετά από μια απίστευτη ταλαιπωρία στα νοσοκομεία.\nΑπό το ιστολόγιο του anemos5 το παρακάτω βίντεο\nΑντιγράφω από το ιστολόγιο που δημιουργήθηκε για την Αμαλία amaliasday.blogspot.com\nΑναρτήθηκε από hnioxos στις 2:03 μ.μ. Δεν υπάρχουν σχόλια:


Σταύρος Θεοδωράκης από τον Πύργο: To "Ποτάμι" το κυνηγούν τα συμφέροντα και το κατεστημένο (Φωτο - Video) - Ηλεία Οικονομία\nΣταύρος Θεοδωράκης από τον Πύργο: To “Ποτάμι” το κυνηγούν τα συμφέροντα και το κατεστημένο (Φωτο – Video)\n-Το “Ποτάμι” δεν το θέλει το “κατεστημένο” γιατί θεωρούν την πολιτική σαν κληρονομιά απο πατέρα σε γιό\n– Το “Ποτάμι” το πολεμούν τα “συμφέροντα” που συμπλέουν με το “κατεστημένο”.\n– Εμείς φέρνουμε το καινούργιο, χωρίς δεσμεύσεις, χωρίς πολιτικές κληρονομιές.\nΑσχολούμαστε πρώτη φορά με την πολιτική και αυτό ενοχλεί τα “πολιτικά τζάκια” και τα παπαγαλάκια τους.\nΑυτά απήντησε ο επικεφαλής του νεοσύστατου κόμματος «Το Ποτάμι», Σταύρος Θεοδωράκης σε ερώτηση του ΗΛΕΙΑ ΟΙΚΟΝΟΜΙΑ.\nΣτον Πύργο ήλθε χθες Πέμπτη, 8 Μαϊου, Το Ποτάμι.\nΟ επικεφαλής του νεοσύστατου κόμματος «Το Ποτάμι», Σταύρος Θεοδωράκης, το βράδυ στις 8.00 μμ. στο καφέ Όπερα (πρώην ΚΡΟΝΙΟΝ), στην κεντρική πλατεία της πόλης, συνομίλησε με κατοίκους, γνώρισε φίλους και απάντησε σε ερωτήματά τους.\nΑπλός, φιλικός, χωρίς μονότονους λόγους που συνηθίζουν οι πολιτικοί, συνομίλησε μέχρι αργά το βράδυ με όλους όσους ήθελαν να τον ρωτήσουν για το “ποτάμι”.\nΧαριτολογόντας είπε ότι το “ποτάμι” κερνά καφέ σε όποιον απο τους παρευρισκόμενους θέλει να πιεί, λεφτά υπάρχουν για καφέ μέσα στο σακκίδιο.\nΜαζί του πέντε υποψήφιοι του Ευρωψηφοδελτίου οι οποίοι μίλησαν γιατί αποφάσισαν πρώτη φορά να ασχοληθούν με την πολιτική και επέλεξαν το “ποτάμι”.\nΣε ερώτηση τι πρόγραμμα έχει το “ποτάμι” για το θέμα των 1.400.000 ανέργων απάντησε ότι θα ζητήσουν απο την Ευρωπαική Ένωση αποκλειστικά προγράμματα για την ανεργία, για να φτειάξουν οι νέοι δικές τους δουλειές, να αυξηθεί το επίδομα ανεργίας, να στραφούν οι νέοι στην οργανωμένη γεωργία και την κτηνοτροφία, την σωστή επιχειρηματικότητα.\nΑπάντησε σε ερωτήματα για τους τρίτεκνους, την οικονομική κρίση, το πολιτικό σύστημα κ.ά


Jumbo: «Θύμα» της υποτονικής ζήτησης και οι διαφημιστικές καμπάνιες | mononews\n25 Φεβρουαρίου 2021 00:01 Τελευταία ενημέρωση:8:01 πμ\nΜια εντελώς διαφορετική εικόνα παρουσιάζει το ηλεκτρονικό κατάστημα της Jumbo μετά την επιβολή του τρίτου κατά σειρά lockdown.\nΣε αντίθεση με τις προηγούμενες φορές και ειδικά την περίοδο Νοεμβρίου-Δεκεμβρίου, που το e-shop της Jumbo βγήκε… «νοκ άουτ» από τον υπερβολικό όγκο παραγγελιών που δέχονταν, οι πωλήσεις του αυτή την φορά κινούνται σε «ρηχά νερά». Και αυτό παρότι εδώ και λίγες μέρες έχει ξεκινήσει η αποκριάτικη περίοδος, όπου υπό άλλες συνθήκες οι καταναλωτές θα «έκαναν ουρές» έξω από τα καταστήματα του Απόστολου Βακάκη για να αγοράσουν αποκριάτικες στολές και μάσκες. Είναι ενδεικτικό πως τον περσινό Φεβρουάριο, με ανοιχτά καταστήματα και τον κορονοϊό ανύπαρκτο, οι πωλήσεις του ομίλου αυξήθηκαν κατά 23% σε σύγκριση με το 2019.\nΗ αλυσίδα πληρώνει – όπως και οι υπόλοιπες εταιρείες του λιανεμπορίου – βαρύτατο τίμημα από τις επιπτώσεις της πανδημίας. Οι απώλειες εσόδων διαμορφώθηκαν στο 18,2% το 2020, ποσοστό που σε απόλυτο νούμερο μεταφράζεται σε πάνω από 150 εκατ. ευρώ. Ποσό διόλου ευκαταφρόνητο ακόμη και για το βεληνεκές του ομίλου Jumbo.\n«Θύμα» της… υποτονικής ζήτησης έχουν πέσει και οι περίφημες διαφημιστικές καμπάνιες του «Mr Jumbo» που έκαναν αίσθηση και αποτελούσαν θέμα συζήτησης στις παρέες. Και ειδικά όσες γίνονταν αυτήν την περίοδο με αποκορύφωμα αυτές του Πάσχα. Ποιος μπορεί να ξεχάσει τις διαφημίσεις με την λαϊκή αοιδό Κατερίνα Στανίση ή, πιο πρόσφατα, με τον γνωστό τραγουδιστή και ψάλτη Πέτρο Γαϊτάνο… που άφησαν εποχή.\nΟ ισχυρός άνδρας των Jumbo αποφάσισε να κόψει… «μαχαίρι» τη διαφήμιση στους τηλεοπτικούς δέκτες ήταν λίγο πριν τα Χριστούγεννα, όταν η κυβέρνηση επέλεξε να διατηρήσει κλειστά τα εμπορικά καταστήματα και να επιτρέψει μόνο το click away. Η παραδοσιακή αντίστροφη μέτρηση της εταιρείας εξαφανίστηκε ως δια μαγείας από τις οθόνες, αφού δεν υπήρχε λόγος να συνεχισθεί η διαφημιστική καμπάνια.\nΣύμφωνα με πληροφορίες, αυτή την στιγμή στην Ελλάδα η αλυσίδα λειτουργεί 20 καταστήματα σε σύνολο 52 καταστημάτων στις περιοχές που είναι λιγότερο επιβαρυμμένες από τον κορονοϊό. Αντίθετα, τα καταστήματά της είναι κλειστά σε Αττική, Θεσσαλονίκη, Πάτρα, Χαλκίδα, Ηράκλειο Κρήτης και Κόρινθο) που έχουν χαρακτηριστεί «κόκκινες». Πρόκειται για τις περιοχές που πραγματοποιείται και το μεγαλύτερο μέρος των πωλήσεων του ομίλου, καθώς εκεί συγκεντρώνεται και ο περισσότερος πληθυσμός της χώρας.\nΓια αυτό, αγορά και επενδυτές περιμένουν με ιδιαίτερο ενδιαφέρον την επόμενη ενημέρωση της εταιρείας σχετικά με τις οικονομικές επιδόσεις της. Μια ενημέρωση που σύμφωνα με πληροφορίες δεν πρόκειται να αργήσει. Τον προηγούμενο μήνα πάντως, τον Ιανουάριο, η εταιρεία του Απόστολου Βακάκη επέδειξε αξιοσημείωτες αντοχές, παρουσιάζοντας οριακή μείωση τζίρου κατά 0,6% χάρη στην αθρόα προσέλευση των καταναλωτών τις λίγες μέρες που επετράπη η ελεύθερη λειτουργία του λιανεμπορίου.\nJumboonline shopingΑπόστολος Βακάκηςλιανικό εμπόριο


Φεστιβαλάκι Θεατρικής Παραγωγής 2017 στο Ναύπλιο | CultureNow.gr\nΑρχική Σελίδα » Φεστιβάλ » Νέα » Φεστιβαλάκι Θεατρικής Παραγωγής 2017 στο Ναύπλιο\nCULTURENOW / 31-05-2017 / 16:33\nΦεστιβαλάκι Θεατρικής Παραγωγής 2017 στο Ναύπλιο ΔΕΣ 7 ΦΩΤΟΓΡΑΦΙΕΣ\nΓια τρίτη χρονιά οι φοιτητές του Τμήματος Θεατρικών Σπουδών του Πανεπιστημίου Πελοποννήσου οργανώνουν Φεστιβαλάκι Θεατρικής Παραγωγής σε συνδιοργάνωση με τον Δήμο Ναυπλιέων – ΔΟΠΠΑΤ.\nΤο Φεστιβαλάκι Θεατρικής Παραγωγής 2017 οργανώνεται στο πλαίσιο του μαθήματος «Θεατρική Παραγωγή», το οποίο διδάσκεται αποκλειστικά στο Τμήμα Θεατρικών Σπουδών του Πανεπιστημίου Πελοποννήσου. Εννέα ομάδες παρουσιάζουν τις παραστάσεις τους με έργα της επιλογής τους στο Ναύπλιο στις 1-6 Ιουνίου 2017.\nΦέτος για πρώτη φορά 2 ομάδες που παίρνουν μέρος στο Φεστιβαλάκι Θεατρικής Παραγωγής 2017, θα συμμετέχουν στις εκδηλώσεις του Φεστιβάλ Αθηνών και Επιδαύρου 2017: το καλλιτεχνικό σύνολο Θέατρο Πλαστελίνης με την παράσταση Οιδίπους συμμετέχει στις «παράλληλες δράσεις στην Αργολίδα» και η ομάδα Mementaλ Theatre Group θα συμμετάσχει στις 26 και 27 Ιουνίου στην δράση «άνοιγμα στην πόλη – Πειραιάς, Έρωτας ή τίποτα. Ιστορίες του Πειραιά» με την παράσταση Άκου μικρέ.\nΑναλυτικότερα οι παραστάσεις που θα παρουσιαστούν στο Φεστιβαλάκι Θεατρικής Παραγωγής 2017:\nΘεατρική ομάδα INCOMPATIBLE\nΠέμπτη 1 και Παρασκευή 2 Ιουνίου 2017 στις 18.30\nΦυλακές Λεονάρδου, Κτήριο Λεονάρδου, Κωνσταντινουπόλεως & Εθνικής Αντίστασης, Ναύπλιο\nΗ θεατρική ομάδα INCOMPATIBLE παρουσιάζει την παράσταση Κύκνειο Άσμα Γυναικών, διασκευή του έργου Δυο Γυναίκες Χορεύουν του Ζουζέπ Μαρία Μπενέτ Ζουρνέτ διάρκειας 100’. Η ομάδα δημιουργήθηκε τον Οκτώβριο του 2016 στο πλαίσιο του μαθήματος Σκηνοθεσία ΙΙΙ. Παρουσίασε την παράσταση ΤΡΟΥΜΠΑ: Γυναίκες ενός κατώτερου Θεού στις 12 Δεκεμβρίου 2016 στο Θέατρο Τριανόν.\nΗ ΠΑΡΑΣΤΑΣΗ: Δυο γυναίκες με διαφορετικές ηλικίες, μνήμες, επιθυμίες και οπτική. Η μοίρα τις φέρνει κοντά και τους ανατρέπει όλη τους τη ζωή. Μια δύστροπη ηλικιωμένη γυναίκα με πάθος για τα κόμικς ζει απομονωμένη από τον κόσμο και σχεδόν ξεχασμένη από τους οικείους της. Και μια νεαρή, σημαδεμένη από ένα μοιραίο τραγικό λάθος, που την φροντίζει. Αφημένες και οι δύο στο ρήμαγμα του χρόνου, στα απωθημένα και στα λάθη του χτες, ξεδιπλώνουν η μία στην άλλη τις επιθυμίες, τους φόβους και το παρελθόν τους και οδηγούνται στην απόφαση να «χορέψουν» στο ρυθμό που επιλέγουν οι ίδιες αψηφώντας τους πάντες και τα πάντα».\nΜια παράσταση κοινωνικού χαρακτήρα που απεικονίζει με καθαρό ρεαλισμό την ωμή πραγματικότητα που εμείς οι άνθρωποι δεν βλέπουμε, είτε γιατί εθελοτυφλούμε είτε γιατί είναι καλά κρυμμένη πίσω από πέτρινους τοίχους και προσποιητά χαμόγελα δυστυχισμένων ανθρώπων. Στοιχεία κωμικά και τραγικά μπλέκονται συνεχώς και αδιάλυτα. Δυο διαφορετικοί και ταυτόχρονα ίδιοι κόσμοι συναντιούνται και μας μαθαίνουν την πραγματική έννοια των ονείρων, της μοναξιάς, της απομόνωσης, της διαφορετικότητας, της γενναιοδωρίας, του τι είναι το πιο σημαντικό στην ζωή, αλλά τελικά πιο είναι το νόημα της.\nΟμάδα Mementaλ Theatre Group\n1 Ιουνίου 2017 στις 21.00\nΘέατρο Τριανόν, Ναύπλιο\nΗ ομάδα Mementaλ Theatre Group παρουσιάζει μια διασκευή του έργου Το σπίτι της Μπερνάρντα Άλμπα του Φεδερίκο Γκαρθία Λόρκα. Με το ίδιο έργο η θεατρική ομάδα Mementaλ συμμετείχε στο ΣΤ’ Πανελλήνιο Θεατρολογικό Συνέδριο «Θέατρο και Ετερότητα: Θεωρία, Δραματουργία και Θεατρική Πρακτική», το οποίο διοργανώνεται στο Τμήμα Θεατρικών Σπουδών του Πανεπιστημίου Πελοποννήσου σε συνεργασία με τα Τμήματα Θεατρικών Σπουδών του Πανεπιστημίου Αθηνών και του Πανεπιστημίου Πατρών, το Τμήμα Θεάτρου του Αριστοτελείου Πανεπιστημίου Θεσσαλονίκης και το Παράρτημα του Κέντρου Ελληνικών Σπουδών του Πανεπιστημίου Harvard- στις 18 Μαΐου 2017 και ώρα 22.00 στο Θέατρο Τριανόν στο Ναύπλιο. Η ομάδα Mementaλ Theatre Group συμμετέχει για τρίτη χρονιά στο Φεστιβαλάκι Θεατρικής Παραγωγής και τον Ιούνιο του 2017 θα συμμετάσχει στο Φεστιβάλ Αθηνών και Επιδαύρου με την παράσταση Άκου μικρέ που θα παρουσιαστεί στα πλαίσια των παράλληλων δράσεων που οργανώνει το Δημοτικό Θέατρο Πειραιά.\nΗ ΠΑΡΑΣΤΑΣΗ: Τι θα γινόταν αν ο ισχυρός έπρεπε για λίγο να μπει στην θέση του αδύναμου; Τι θα γινόταν αν για μερικά λεπτά του χρόνου, ο προνομιούχος έπρεπε βρεθεί στην θέση του καταπιεσμένου, σε μια συνθήκη αυστηρά καθορισμένη από τις επιταγές μιας συντηρητικής κοινωνίας; Σε αυτό το σπίτι, η γυναίκα παύει να είναι το ασθενές φύλο και η Μπερνάρντα Άλμπα είναι νεκρή. Ένας πατέρας, πέντε γιοι και δυο υπηρέτες ζουν σε μια γυναικοκρατούμενη κοινωνία όπου ο άνδρας δεν μπορεί να ορίσει τίποτα από την ζωή του. Για να καταλάβεις την ανισότητα μεταξύ των δυο φύλων στο σήμερα αρκεί να αντιστρέψεις τους ρόλους, να βάλεις δηλαδή στη θέση των γυναικών, άνδρες. Τότε θα καταλάβεις αν η περιγραφή της κοινωνίας του πρωτότυπου έργου αποτελεί μια περασμένη, άσχημη εποχή για τις γυναίκες.\nΠαρασκευή 2 Ιουνίου 2017 στις 21:00\nΤο καλλιτεχνικό σύνολο Θέατρο Πλαστελίνης παρουσιάζει την παράσταση ΟΙΔΙΠΟΥΣ. Το καλλιτεχνικό σύνολο Θέατρο Πλαστελίνης δημιουργήθηκε τον Ιανουάριο του 2016 με αφορμή το μάθημα της Θεατρικής Παραγωγής του Τμήματος Θεατρικών Σπουδών Ναυπλίου της Σχολής Καλών Τεχνών του Πανεπιστημίου Πελοποννήσου. Για δεύτερη χρονιά φέτος το Θέατρο Πλαστελίνης συνεχίζει το καλλιτεχνικό του εγχείρημα με το έργο ΟΙΔΙΠΟΥΣ, που βασίζεται στον μύθο του Οιδίποδα σε διασκευή και σκηνοθεσία του φοιτητή Σίμου Τζίτζη.\nΗ ΠΑΡΑΣΤΑΣΗ: Η ιστορία του Οιδίποδα παρουσιάζεται μέσα από μια πιο σύγχρονη ματιά όπου ο παντοδύναμος Θεός ποδηγετεί και μεταχειρίζεται τους πολίτες μιας κοινωνίας. Μόνο που ο Θεός εμφανίζεται σαν μια πολυμορφική έννοια που πηγάζει από τις εξελίξεις της κάθε εποχής καθώς και τις εσωτερικές αξίες των ανθρώπων.\n«Μα τι παράξενα, τι περίεργο, τι μυστήριο!»\n3 Ιουνίου 2017 ώρα 21.00\nΗ θεατρική ομάδα RuMaNi παρουσιάζει την παραγωγή, με τίτλο «Μα τι παράξενα, τι περίεργο, τι μυστήριο!» που βασίζεται στο έργο Η Φαλακρή Τραγουδίστρια του Ευγενιου Ιονέσκο. Η θεατρική ομάδα RuMaNi δημιουργήθηκε τον Φεβρουάριο του 2017 από τρεις φοιτήτριες του προγράμματος Erasmus, από την Λισαβόνα της Πορτογαλίας. Η δουλειά της ομάδας στοχεύει στη δράση-αντίδραση με λεκτικά και μη λεκτικά χαρακτηριστικά επικοινωνίας. Ο βασικός της στόχος είναι η ευαισθητοποίηση του κοινού πάνω σε θέματα καθημερινής επικοινωνίας.\nΗ ΠΑΡΑΣΤΑΣΗ: Μια κριτική στην ματαιοπονία της επικοινωνίας στη σύγχρονη κοινωνία. Το έργο αυτό εστιάζει στον ελάχιστο έως ανύπαρκτο λόγο από το έργο «Η Φαλακρή Τραγουδίστρια» του Ευγενιου Ιονέσκο και το πρόσθετο, παράξενο χαρακτηριστικό, είναι η ταυτόχρονη χρήση τριών γλωσσών (πορτογαλικά, αγγλικά και ελληνικά) στις οποίες θα αποδοθεί. Αυτό που δεν περιμένει κανείς, είναι ότι το έργο ολοκληρώνεται από μια σειρά διαλόγων, ανολοκλήρωτων, που δεν θυμίζουν τίποτα το «φυσιολογικό». Πότε θα τελειώσει όλο αυτό;\nΚυριακή 4 Ιουνίου 2017 στις 21.00\nΚεντρικά Διδακτήρια του Τμήματος Θεατρικών Σπουδών, στην αίθουσα Λήδας Τασοπούλου\nΗ θεατρική ομάδα Herooj παρουσιάζει το έργο homines που βασίζεται στο τέταρτο βιβλίο της Αινειάδας του Βιργιλίου. Η πρώτη εμφάνιση της ομάδας Herooj ήταν στις 12 Δεκεμβρίου 2016 στο Θέατρο Τριανόν με την παράσταση Amphithalia.\nΗ ΠΑΡΑΣΤΑΣΗ: Δυο χιλιάδες χρόνια πριν, ο Ρωμαίος ποιητής ασχολείται με ένα εξαιρετικά επίκαιρο ζήτημα, που σήμερα έχει μετατραπεί σε ένα από τα μεγαλύτερα δράματα της ανθρώπινης ιστορίας: Το προσφυγικό. Εδώ, η προσπάθεια των προσφύγων Τρώων για εύρεση νέας γης καθώς και η συνεχής μάχη για επιβίωση ενάντια στη φύση και στους νόμους της μεταμορφώνει τον πρόσφυγα σε λύκο ή σε κάτι άλλο, ανώτερο ,που δεν έχουμε φτάσει στο σημείο να κατανοήσουμε ακόμα. Μερικά χρόνια μετά τη λήξη του τρωικού πολέμου οι Τρώες, ως πρόσφυγες, σε μία προσπάθεια αναζήτησης νέας γης, καταφθάνουν στην Καρχηδόνα. Η παράσταση Homines πραγματεύεται την ιστορία του απαρνημένου έρωτα της βασίλισσας της Καρχηδόνας, Διδώ, με τον αρχηγό των Τρώων, Αινεία. Μία ηθική και σωματική πάλη ανάμεσα στην θεϊκή επιβολή, το πεπρωμένο και τα θέλω των ανθρώπων.\nΊσως να είμαι η ΗΛΕΚΤΡΑ,\nΔευτέρα 5 Ιουνίου 2017, στις 18:30\nΘεατράκι πριν το Ρολόι (δίπλα από τον Ναό των Αγ. Αναργύρων)\nH ομάδα «Kαssιόπη», παρουσιάζει τη παράσταση Ίσως να είμαι η ΗΛΕΚΤΡΑ. Η ομάδα «Καssιόπη» δημιουργήθηκε τον Οκτώβριο του 2016, στο πλαίσιο του μαθήματος Θεατρική Παραγωγή. Το όνομά της προήλθε από τον αστερισμό Κασσιόπη, ο οποίος αποτελείται από τα πέντε φωτεινότερα άστρα, την Ανδρομέδα, την Σαύρα, την Περσέα, την Κηφέα και την Καμηλοπάρδαλη, τα οποία συμβολίζουν ένα ανοιχτό Μ ή 3. Έτσι και στην παράσταση πρωταγωνιστούν τρεις γυναικείες μορφές που μοιάζουν με το 3 της Κασσιόπης. Η παράσταση βασίζεται σε κείμενα (Ευριπίδης, Σοφοκλής, Ευγένιος Ο’ Νηλ, Ζυράννα Ζατέλη, Σύλβια Πλαθ κ.ά., τα οποία διαπραγματεύονται το σύνδρομο της Ηλέκτρας και την σχέση ανάμεσα στο πατέρα και την κόρη.\nΔευτέρα 5 Ιουνίου 2017 στις 21.00\nΗ θεατρική ομάδα loop παρουσιάζει μια ελεύθερη διασκευή του έργου του Ευγένιο Ιονέσκο, Ρινόκερος. Η ομάδα δημιουργήθηκε τον Ιανουάριο του 2017 στο πλαίσιο του μαθήματος Θεατρική Παραγωγή.\nΗ ΠΑΡΑΣΤΑΣΗ: Ομαδική υστερία. Κανείς δεν είναι ελεύθερος. Πρόσωπα ίδια, καταδικασμένα να πηγαίνουν μια ζωή ευθεία. Κανένα υπόγειο μήνυμα, η αλήθεια είναι μπροστά μας και καλύτερη δε θα γίνει. Οι ρινόκεροι υπάρχουν και κινούνται εκεί που δε φαίνονται. Και φυσικά, πιο εύκολο είναι να ενταχθείς σε κάτι που δεν προτίθεσαι πολεμήσεις. Οι ρομαντικοί και οι ουμανιστές πέθαναν, και μόνη λύση, να πας με το κύμα. Η παράσταση αποτελεί μια σύγχρονη προσέγγιση στο διαχρονικό ζήτημα της μαζοποίησης, το οποίο τοποθετείται σε ένα ξέφρενο πεδίο χάους.\nΤρίτη 6 Ιουνίου στις 18.30\nΗ θεατρική ομάδα Diciassette παρουσιάζει το πετυχημένο musical των Bob Fosse και Fred Ebb, Chicago. Βασισμένο στις πρωτότυπες χορογραφίες του Bob Fosse, την μουσική του John Kander, στους αγγλικούς στίχους του Fred Ebb και απόδοση ελληνικών διαλόγων της Σταυριάννας Στάθη. Το musical αυτό μας μεταφέρει στην ταραχώδη και γεμάτη μυστήριο δεκαετία του 1920 στο Σικάγο όπου οι ζωές των ανθρώπων της show biz υποκινούνται από τη μαγεία της Jazz, τον έρωτα, την απληστία και το έγκλημα. Συνδετικός κρίκος των χαρακτήρων είναι το πάθος τους για τη δόξα. Για πρώτη φορά με αφορμή το Φεστιβαλάκι Θεατρικής Παραγωγής 2017 το Chicago, η “Rolls Royce” των musical κάνοντας ένα διάλλειμα από τις μεγάλες σκηνές του Broadway καταφθάνει για να μεταφέρει και να γεμίσει το κοσμοπολίτικο Ναύπλιο με άρωμα και χρώμα από το Σικάγο του 1920. Επιβάτες της οι πρωταγωνιστές της πιο μεγάλης επιτυχίας στο χώρο των musical.\nΤρίτη 6 Ιουνίου 2017, στις 21.00\nΑποβάθρες τρένου ΟΣΕ (πίσω από το Θεατράκι του ΟΣΕ)\nΗ νεοσύστατη θεατρική ομάδα VinoVeritas παρουσιάζει την παράσταση «Βαλπουργία Νύχτα». Πρόκειται για μια διασκευή του έργου Βάκχες του Ευριπίδη. Το έργο θα παρουσιαστεί στις αποβάθρες τρένου ΟΣΕ. Ο χώρος αποτελεί ευγενική παραχώρηση του Λαογραφικού Μουσείου Πελοποννήσου. Έχοντας ως οδηγό μία εκ των σημαντικότερων τραγωδιών του κορυφαίου θεατρικού συγγραφέα σε συνδυασμό με το ενδιαφέρον για τους αρχέγονους πολιτισμούς και τις τελετουργικές μυσταγωγίες δημιουργήσαμε μια διασκευή του έργου εισάγοντας στοιχεία της «Βαλπουργίας Νύχτας», ή αλλιώς «Η Νύχτα των Μαγισσών», δηλαδή η νύχτα μετάβασης από το χειμώνα στην άνοιξη.\nΣτη σύνθεση εισάγονται στοιχεία των τελετουργιών της Κέλτικης παράδοσης. Στο έργο αυτό παρουσιάζεται με ευφάνταστο τρόπο ο συνδυασμός της τραγικής θεματικής του έργου του Ευριπίδη, καθώς και η αντίθεση του αστικού τρόπου ζωής και της ζωής στη φύση. Στην παράστασή, ο άνθρωπος ξαναγεννιέται μέσα από τις ίδιες του τις στάχτες και οδεύει ελεύθερος προς μια νέα ζωή. Συνδυάζοντας επομένως, το παλιό με το νέο, δημιουργήσαμε ένα κράμα θεάτρου του κόσμου, χρησιμοποιώντας ως πρωτεύον εργαλείο το σώμα του ηθοποιού και τις συμβολιστικές εικόνες.\nΑπό: 01/06/2017 Εως: 06/06/2017\nΝαύπλιο (διάφοροι χώροι, δείτε το πρόγραμμα)\nΦεστιβάλ Αισχύλεια 2019: Ξεχωριστές βραδιές γεμάτες τέχνη στην Ελευσίνα\nΗ Στέγη του Ιδρύματος Ωνάση στο Mittelfest της Ιταλίας!\nΤο μικρό Παρίσι των Αθηνών 2017: Πρόσκληση ενδιαφέροντος


Γαβαλάς dot: Ο Λάκης για την γνωριμία του με τον Διονύση από το MasterChef | Alphafreepress.gr\nalphafreepress.gr / LIFESTYLE / Γαβαλάς dot: Ο Λάκης για την γνωριμία του με τον Διονύση από το MasterChef\nΓαβαλάς dot: Ο Λάκης για την γνωριμία του με τον Διονύση από το MasterChef\nΓαβαλάς dot: Ο Λάκης Γαβαλάς, συγκινήθηκε, όταν μίλησε για το τροχαίο ατύχημα του γιου του Διονύση.\nΓαβαλάς dot: Για τη γνωριμία του και τη φιλική του σχέση με τον Διονύση του MasterChef 4 μίλησε ο Λάκης Γαβαλάς. Σε συνέντευξή του στο Dot, ο Λάκης Γαβαλάς αναφέρθηκε στο πώς γνώρισε τον παίκτη του MasterChef 4, ο οποίος είχε αποκαλύψει ότι υπήρξε μοντέλο του επιχειρηματία. Ο Λάκης Γαβαλάς, μάλιστα, συγκινήθηκε, όταν μίλησε για το τροχαίο ατύχημα του γιου του Διονύση.\n«Πρώτη φορά θα το πω και τελευταία. Ο Διονύσης είχε έρθει να ζωγραφίσει το σπίτι μου στη Μύκονο. Φοβερός καλλιτέχνης μου τον έχει συστήσει μία φίλη μου. Έμενε στο σπίτι μου. Βγήκαμε έξω να φάμε κι εκεί γνώρισε την σύζυγό του με την οποία έκαναν το γιο τους. Κάτι έγινε με τη σύζυγο, χώρισαν και αυτός μεγάλωσε το παιδί με τέτοια ευλάβεια και τέτοια αγάπη που δεν υπάρχει. Δεν θέλω να συγκινηθώ κιόλας», είπε ο Λάκης Γαβαλάς.\nΓαβαλάς dot: Πώς περιέγραψε τον θάνατο του γιου του Διονύση\n«Μετά από 19 χρόνια που το παιδί αυτό μεγάλωνε με αυτόν τον υπέροχο πατέρα και όχι με τη μαμά του, ο Διονύσης έφυγε για ένα ταξίδι στην Αργεντινή. Με το που φτάνει στην Αργεντινή του λένε “γύρνα πίσω να θάψεις το παιδί σου”. Το παιδί του σκοτώθηκε απέναντι από το σπίτι μου στη Φτελιά! Στη στροφή εκεί φεύγει το μηχανάκι και πέφτει στη χαράδρα και σκοτώνεται εκεί. Καταλαβαίνεις για μένα τι ήταν αυτό το πράγμα. Έρχεται από την Αργεντινή ένα ράκος να θάψει το παιδί του», πρόσθεσε.\n«Πάμε στο νεκροταφείο, αυτός ήταν χάλια και έχει φέρει μια μπάντα γιατί ο γιος του έπαιζε ντραμς και του έκανα τη νεκρώσιμο ακολουθία με το “Historia de un amor”. Ήταν άσπρο το φέρετρο και αυτός βγάζει ένα σπρέι και γράφει “ο πατέρας σου για πάντα”. Εγώ έλιωσα, έκλαιγα δύο μέρες. Και θάβει το παιδί του, το παιδί που αγαπούσε και ήθελε να του δώσει ο ίδιος όσα αυτός δεν είχε στη ζωή του», περιέγραψε ο Λάκης Γαβαλάς.\nΓαβαλάς dot: Η επιτυχία του Λάκη στο ριάλιτι μόδας\nΤο πρώτο Master Class και η «πινελιά» του Γαβαλά στον Διονύση\nΔΙΟΝΥΣΗΣ ΛΑΚΗΣ ΓΑΒΑΛΑΣ\nΜαίρη Κατράντζου – έγκυος: Πόσων μηνών είναι


6 tips για να μην παχύνεις τώρα που έγινες φοιτήτρια! - Y-olo.gr\nΔες εδώ 15 πράγματα που δεν το πιστεύεις αλλά θα σου λείψουν από το σχολείο\nΕπίσης εάν μένεις μόνη σου για πρώτη φορά, φρόντισε να είναι εξοπλισμένο το σπίτι σου με κουζίνα, ψυγείο κτλ, ώστε αν έχεις περισσότερη διάθεση να μαγειρέψεις κι έτσι να μην καταφεύγεις σε fast food. Δες εδώ 10 tips για την φοιτητική ζωή που κανείς δεν σου έχει πει!\nΕίτε μένεις μόνη σου είτε με τους γονείς σου, εάν περνάς όλη μέρα στη σχολή, λογικό είναι να πεινάσεις και να πάρεις κάτι να φας. Προτίμησε το φαγητό στη σχολή, που είναι κανονικό φαγητό, μεγάλη μερίδα και σε χορταίνει περισσότερο από μια ζαμπονοτυρόπιτα που έχει φουλ θερμίδες. Δες εδώ 8 πράγματα που μπορείς να κάνεις για να φορέσεις ένα νούμερο ΜΙΚΡΟΤΕΡΟ σε χρόνο ρεκόρ!\n5. Γράψου γυμναστήριο\nΕάν δεν ασχοληθείς τώρα με το σώμα σου, πότε;; Ξεκίνα τώρα την γυμναστική, είτε σε ένα γυμναστήριο είτε μόνη σου και έχε την στην καθημερινότητά σου. Θα σου κάνει παντού καλό και θα σε κρατήσει μακριά από έξτρα βάρος! Δες εδώ ποια σπορ καίνε το λίπος.\n6. Ξεκίνα ένα χόμπυ\nΑπό τη στιγμή που έχεις πιο πολύ ελεύθερο χρόνο τώρα, μπορείς, εάν βαριέσαι την γυμναστική, να αρχίσεις ένα χόμπι. Κολύμβηση, τέννις, βόλευ ή χορός είναι μερικά από τα αθλήματα που θα σου χαρίσουν το σώμα που ήθελες –άσε που θα γνωρίσεις κόσμο!\nTAGS yolo, φοιτητική ζωή, βάρος, φοιτήτρια, πάχος, παχύνω\nΕίναι η Ακμή το μεγαλύτερό σου πρόβλημα; 5 πληροφορίες που θα σε βοηθήσουν να...


Νέα εμφάνιση για την Opel - Autotypos.gr by Quattroruote\nΗ Opel αποκτά νέα εμφάνιση. Το λογότυπο της μάρκας, τώρα με πιο εκλεπτυσμένη σχεδίαση, η νέα γραμματοσειρά “Opel Next” και το λαμπερό κίτρινο της Opel αποτυπώνουν τη καινοτόμα δύναμη της μάρκας.\nΣτόχος: μία ακόμα πιο μοντέρνα και τολμηρή εμφάνιση. Η Opel συμβόλιζε ανέκαθεν τον εκδημοκρατισμό της καινοτομίας και της μετακίνησης. Η “Νέα Opel” εκφράζει τώρα αυτό το πνεύμα και την ανανεωμένη εταιρική ταυτότητα.\nΗ νέα εμφάνιση θα τύχει εφαρμογής σε όλους τους τομείς – προϊόντα, πωλήσεις αλλά και στο μάρκετινγκ. Επίσης, θα επεκταθεί σε όλα τα κανάλια και μέσα επικοινωνίας. Η νέα εταιρική ταυτότητα αναπτύχθηκε σε συνεργασία με την εταιρεία VELOCITY McCANN, ενώ η “Opel Next” είναι γραμματοσειρά της Monotype.\nPrevious: Το Groupe Renault δημιουργεί το 1ο ευρωπαϊκό εργοστάσιο κυκλικής οικονομίας της κινητικότητας\nNext: Σφοδρό ατύχημα Grosjean στο Bahrain – Η επόμενη μέρα


Αισθητηριακά φιλικό παιδικό δωμάτιο | Ειδικός Παιδαγωγός\nΤο δωμάτιο ενός παιδιού είναι ο χώρος που περνάει συνήθως τις περισσότερες ώρες της ημέρας του. Είναι πολύ σημαντικό το παιδικό δωμάτιο να είναι αισθητηριακά φιλικό και ευχάριστο για το παιδί ώστε να αποφεύγονται οι διαταραχές ύπνου που οφείλονται σε αισθητηριακή διαταραχή. Ας δούμε παρακάτω κάποιες οδηγίες για το πως θα προσαρμόσουμε το δωμάτιο ώστε να είναι αισθητηριακά φιλικό για ένα παιδί με σκοπό την χαλάρωση και την ηρεμία.\nΟι οδηγίες παρακάτω απευθύνονται σε έναν γενικό πληθυσμό παιδιών. Επειδή κάθε παιδί είναι διαφορετικό, θα πρέπει να λαμβάνεται υπ’ όψιν το αισθητηριακό προφίλ του κάθε παιδιού από εργοθεραπευτή που είναι εξειδικευμένος στην μέθοδο της Αισθητηριακής Ολοκλήρωσης. Παρακάτω θα δούμε μερικές βασικές οδηγίες οι οποίες οδηγούν στην χαλάρωση και στην ηρεμία ενώ αποφεύγουν την υπερδιέγερσή.\nΧΡΩΜΑ: Το χρώμα του δωματίου παίζει πολύ σημαντικό ρόλο. Αποφεύγουμε χρώματα τα οποία είναι έντονα όπως το κόκκινο, το πορτοκάλι, το κίτρινο και το άσπρο τα οποία υπέρ διεγείρουν και διασπούν το παιδί. Ενώ προτιμάμε χρώματα απαλά όπως το μπλε, το πράσινο, το μωβ, και το μπεζ που ηρεμούν και ανακουφίζουν. Σημαντικό είναι σε κάθε τοίχο να υπάρχει ένας πίνακας και όχι περισσότεροι από έναν πίνακα σε κάθε τοίχο. Οι πίνακες πρέπει να έχουνε το ίδιο θέμα μεταξύ τους και προτιμάμε πίνακες με εικόνες που ηρεμούν το μάτι όπως τοπία. Είναι σημαντικό να αποφύγουμε την οπτική ακαταστασία.\nΦΩΤΙΣΜΟΣ: Προτιμάμε το φυσικό φως ή φωτισμό με διακόπτη dimmer. Αποφεύγουμε το κίτρινο φως και τους λαμπτήρες φθορισμού.\nΗΛΕΚΤΡΟΝΙΚΕΣ ΣΥΣΚΕΥΕΣ: Καλό θα ήταν να μην υπάρχουν ηλεκτρονικές συσκευές μέσα στο δωμάτιο όπως υπολογιστές, εκτυπωτές και άλλα. Είναι αποδεκτά όμως τα μηχανήματα λευκού ήχου και οι προτζέκτορες που προβάλλουν εικόνες σε τοίχο, πάτωμα ή ταβάνι.\nΚΡΕΒΑΤΙ: Για το κρεβάτι προτιμάμε μαλακά βαμβακερά σεντόνια σε απαλά χρώματα χωρίς ιδιαίτερα μοτίβα.\nΜΕΓΕΘΟΣ ΔΩΜΑΤΙΟΥ: Αν το μέγεθος του δωματίου είναι μεγάλο τότε είναι σημαντικό να χωρίσουμε το δωμάτιο σε σταθμούς. Υπάρχει να σε εύκολος κανόνας ώστε να θυμόμαστε ποιοι είναι η βασικοί σταθμοί. SPEL: Sleep Play Enjoy Learn.\nΑπό την άλλη αν το δωμάτιο είναι μικρό τότε δίνουμε έμφαση στην κύρια λειτουργία του δωματίου που είναι ο ύπνος και χαλάρωση. Το κρεβάτι είναι καλό να τοποθετείται μακριά από το παράθυρο και να τοποθετείται με το προσκεφάλι σε τοίχο. Οι σταθμοί Play Enjoy Learn είναι καλό να βρίσκονται δίπλα στο παράθυρο για να προσλαμβάνει το παιδί όλα τα θρεπτικά στοιχεία από το φυσικό φως.\nΠΑΤΩΜΑ: Για το πάτωμα προτιμούμε φυσικό ξύλο, με λεπτή λεία επιφάνεια όπου απορροφά τον ήχο. Αποφεύγουμε τα laminate φύλλα που μοιάζουν με ξύλο ενώ προτιμάμε σανίδες βινυλίου που μοιάζουν πολύ περισσότερο με πραγματικό ξύλο είναι πιο μαλακές και ζεστές και έχουν καλύτερη απορρόφηση ήχου. Αν το παιδί προτιμάει απαλές υφές τότε τοποθετούμε στο δωμάτιο ένα χαλί. Αποφεύγουμε μοτίβα όπως η σκακιέρα οι οποίες προκαλούν άγχος. Διότι τα παιδιά παρατηρούν τις αλλαγές των χρωμάτων στα μοτίβα σαν τρύπες που μπορεί να πέσουν μέσα. Αποφεύγουμε τα πλακάκια πορσελάνης δεν απορροφούν τον ήχο, είναι κρύα σκληρά.\nΕΠΙΠΛΑ: Για τα έπιπλα προτιμάμε φυσικό ξύλο, χωρίς έντονη γυαλάδα και χωρίς έντονους τόνους κόκκινου, πορτοκαλί και κίτρινο. Προτιμάμε τα έπιπλα τα οποία έχουν γκρι ή σκούρο καφέ χρώμα. Αν τα έπιπλα είναι βαμμένα τότε προτιμούμε έπιπλα μαύρα, σε χρώμα espresso ή χρώμα του κάρβουνου.\nΚΟΥΡΤΙΝΕΣ: Οι κουρτίνες είναι σημαντικό να είναι μονόχρωμες και επίσης σε απαλά χρώματα όπως το μπλε, το πράσινο ή το μωβ. Αν το παιδί ενοχλείται από το φως τότε προτιμάμε κουρτίνες black out που μπλοκάρουν το φως.\nΟΡΓΑΝΩΣΗ: Η οργάνωση του χώρου είναι ένας πάρα πολύ σημαντικός παράγοντας ώστε το παιδί να λειτουργεί με οργάνωση και ηρεμία μέσα στον χώρο. Προτιμάμε την οργάνωση η οποία έχει λογική χρήση και είναι άνετη για το παιδί. Τα κουτιά αποθήκευσης καλό είναι να μην είναι διαφανή με αποτέλεσμα να μπερδεύουν το μάτι του παιδιού. Τα κουτιά αποθήκευσης τα οποία πρέπει να είναι εύχρηστα τοποθετούμε ετικέτες με εικόνες ή λέξεις τα οποία προσδιορίζουν τι περιέχει το κάθε κουτί μέσα.\nΑΡΩΜΑΤΙΚΑ: Προτιμάμε φυσικά αρώματα για τον χώρο όπως βαμβάκι με έλαιο και άρωμα βανίλια ή λεβάντα. Αποφεύγουμε τα τεχνητά αποσμητικά χώρου.\nΓΩΝΙΑ ΗΡΕΜΙΑΣ: Βοηθητικό θα ήτανε για το παιδί αν υπήρχε και μία γωνία ηρεμίας με μία σκηνή η οποία απομονώνει το φως όταν κλείνει. Ή μία γωνία με πουφ και μαξιλάρια όπου το παιδί θα μπορεί να ηρεμεί όταν το επιθυμεί. Σ’ αυτό το σημείο θα μπορούσε να υπάρχουν και διάφορα παιχνίδια αισθητηριακής εισροής όπως μπαλάκια διαφορετικό υφών, χλαπάτσα, μουσικά όργανα και παιχνίδια, παιχνίδια νευρικότητας (fidget spinner) και απασχόλησης, αισθητηριακά μπουκάλια, ένα μικρό ραδιοφωνάκι με ή χωρίς ακουστικά και ότι άλλο ταιριάζει και αρέσει σε κάθε παιδί ανάλογα με το αισθητηριακό του προφίλ.\nΕίναι πολύ σημαντικό, όσο το δυνατόν γίνεται περισσότερο, ο χώρος να είναι φυσικός. Γι’ αυτό το λόγο επιδιώκουμε τα περισσότερα στοιχεία του δωματίου να σε φυσικές αποχρώσεις, σε φυσικό φωτισμό και άλλα.


Βασικός Οδηγός για τα Δικαιώματα του Καταναλωτή - προστιμα/ανακοινωσεις ΓΓΚ (updated 2-12-2015) - Προσφορές - Insomnia.gr\nΒασικός Οδηγός για τα Δικαιώματα του Καταναλωτή - προστιμα/ανακοινωσεις ΓΓΚ (updated 2-12-2015)\n16 Ιουλίου 2014 στο Προσφορές\nΔημοσ. 16 Ιουλίου 2014 (επεξεργασμένο)\nΟ Νόμος για την προστασία του Καταναλωτή είναι ο 2251 του 1994, ο οποίος έχει τροποποιηθεί και εμπλουτιστεί πολλές φορές από τότε. Η καλύτερη κωδικοποίηση του που περιλαμβάνει όλες τις τροποποιήσεις και προσθήκες βρίσκεται εδώ. Αναλυτικά όλη η νομοθεσία βρίσκεται εδώ.\nΟι συχνές ερωτήσεις που αφορούν σε συναλλαγές από απόσταση (όπως οι διαδικτυακές) είναι:\nΈκανα αγορές μέσω διαδικτύου και ενώ ακυρώνω την παραγγελία και επιστρέφω άθικτο το προϊόν δεν μου επιστρέφουν τα χρήματα.\nΥπεύθυνη είναι η αντιπροσωπεία που ορίζεται από την σελίδα του διαδικτύου ως αρμόδια ή αυτή που αναγράφεται στα έγγραφα που αποστέλλονται με το προϊόν. Έτσι γνωρίζετε σε ποιο πρόσωπο-αντιπροσωπεία μπορείτε να στραφείτε για την άσκηση των δικαιωμάτων σας. Με την παραγγελία ζητάτε και την εγγύηση από την οποία προκύπτει εάν υπάρχει αντιπροσωπεία σε άλλες χώρες και σε ποιές και εάν καλύπτουν τα εξουσιοδοτημένα service τους και τις αγορές από άλλες χώρες. Για τυχόν καταγγελίες που αφορούν συναλλαγές με χώρες της Ε.Ε. μπορείτε να απευθύνεστε στο Ευρωπαϊκό Κέντρο Καταναλωτή.\nΗ συμπεριφορά αυτή είναι παράνομη. Αποτελεί μορφή παραπλάνησης του καταναλωτή, καθώς ο καταναλωτής ενδεχομένως να μην επέλεγε το συγκεκριμένο προϊόν, αν γνώριζε την πραγματική τιμή, ή να μην επέλεγε τη συγκεκριμένη ποσότητα προϊόντος. Εφαρμοστέες είναι οι διατάξεις των άρθρων 9γ επ. Ν. 2251/1994. Έχετε το δικαίωμα να επιμείνετε στην εκτέλεση της παραγγελίας με την αρχική τιμή, είτε να υπαναχωρήσετε και να ζητήσετε επιστροφή των χρημάτων του που ενδεχομένως έχετε καταβάλει. Παράλληλα, μπορείτε να υποβάλετε καταγγελία για την παραπλάνηση στη Γενική Γραμματεία Καταναλωτή\nΈχω παραγγείλει προϊόν μέσω διαδικτύου για το οποίο έχω καταβάλλει προκαταβολή. Ωστόσο, παρόλο που έχει παρέλθει εύλογο χρονικό διάστημα από την ημερομηνία της παραγγελίας, αυτή δεν έχει έχει εκτελεστεί αλλά ούτε είχα ενημερωθεί για το διάστημα που θα απαιτούντο για την εκτέλεσή της. Τι μπορώ να κάνω ;\nΟ προμηθευτής κατά τη σύναψη της σύμβασης οφείλει να σας ενημερώνει για το χρόνο παράδοσης του προϊόντος. Μπορείτε να υπαναχωρήσετε αναιτιολογήτως από την σύμβαση εντός 14 ημερολογιακών ημερών. Δεν επιτρέπεται η είσπραξη προκαταβολής (ά. 4 του ν. 2251/1994). Μπορείτε να υποβάλετε καταγγελία στη Γενική Γραμματεία Καταναλωτή.\n[Πηγη: http://www.1520.gov.gr/syxnes-erotiseis-proionta/93-syxnes-erotiseis/202-synallages-apo-apostasi ]\nΑν έχετε αμφιβολία για το αν κάτι συνιστά αθέμιτη εμπορική πρακτική μπορείτε να επικοινωνήσετε τηλεφωνικά στο 1520 (Γραμμή Καταναλωτή) ή με email στο [email protected] και να ζητήσετε βοήθεια/συμβουλές\nΥποχρεώσεις Πωλητή (Καταστήματος)\nΤο ηλεκτρονικό κατάστημα είναι υποχρεωμένο να παρέχει τις εξής πληροφορίες:\nη επωνυμία και η φυσική διεύθυνση του εμπόρου η ηλεκτρονική διεύθυνσή του και/ή ο αριθμός τηλεφώνου του\nη συνολική τιμή συμπεριλαμβανομένων όλων των πρόσθετων επιβαρύνσεων όπως τα έξοδα αποστολής, ή αν αυτή δεν είναι γνωστή εκ των προτέρων, τουλάχιστον πληροφορίες για τον τρόπο υπολογισμού της\nΣύμφωνα με τον Αστικό Κώδικα (άρθρα 534 και 535), ένα προϊόν θεωρείται ελαττωματικό είτε όταν έχει πραγματικό ελάττωμα είτε όταν δεν έχει τις συμφωνημένες με τον πωλητή ιδιότητες (συνομολογημένες ιδιότητες). Αν για παράδειγμα μπείτε σε ένα κατάστημα και ο πωλητής σας δηλώσει πως ένα κινητό έχει GPS και διαπιστώσετε αφού το αγοράσετε πως τελικά δεν έχει, δικαιούστε να το επιστρέψετε ως ελαττωματικό. Το ίδιο ισχύει και για τις περιγραφές προϊόντων σε δικτυακά καταστήματα, σε διαφημίσεις, φυλλάδια κτλ. Στην περίπτωση ελαττωματικού προϊόντος έχετε το δικαίωμα κατ'επιλογή σας (σύμφωνα με το άρθρο 540 του Α.Κ).:\nΑ. Να απαιτήσετε, χωρίς επιβάρυνσή σας, τη διόρθωση ή αντικατάσταση του πράγματος με άλλο εκτός αν μια τέτοια ενέργεια είναι αδύνατη ή απαιτεί δυσανάλογες δαπάνες\nΒ. Να μειώσετε το τίμημα\nΓ. Να υπαναχωρήσετε από τη σύμβαση εκτός αν πρόκειται για επουσιώδες πραγματικό ελάττωμα.\nΑναιτιολόγητη Υπαναχώρηση - Επιστροφή Χρημάτων\nΣτις αγορές από απόσταση (όπως οι διαδικτυακές), έχετε το δικαίωμα να υπαναχωρήσετε αναιτιολογήτως εντός δεκατεσσάρων (14) ημερολογιακών ημερών από την ημερομηνία παραλαβής του προϊόντος επιστρέφοντας το προϊόντος στην αρχική του κατάσταση, χωρίς να επιβαρύνεστε με οποιαδήποτε δαπάνη εκτός από τα έξοδα επιστροφής. Όπως προβλέπει και ο νόμος, δε χρειάζεται να αιτιολογήσετε γιατί δε θέλετε το προϊόν. Ζητάτε μία αίτηση υπαναχώρησης από το κατάστημα, τη συμπληρώνετε και τη στέλνετε μαζί με το προϊόν (παράδειγμα αίτησης). Το κατάστημα είναι υποχρεωμένο να σας επιστρέψει τα χρήματά σας (δε δεχόμαστε πιστωτικό αν δε θέλουμε). Το κατάστημα πρέπει εντός 14 ημερών από την επιστροφή των προϊόντων (ή την αποστολή αποδεικτικού ότι τα στείλατε πίσω) να σας επιστρέψει τα χρήματά σας, με τον ίδιο τρόπο που τα εισέπραξε.\nΣε περίπτωση που δεν έχουμε ενημερωθεί από το κατάστημα για το δικαίωμά μας να υπαναχωρήσουμε από τη σύμβαση (την αγορά δηλαδή) καθώς και για τις λεπτομέρειες της υπαναχώρησης (προϋποθέσεις, προθεσμία, διαδικασίες), τότε το δικαίωμά μας για υπαναχώρηση παρατείνεται κατά δώδεκα μήνες από τη λήξη της αρχικής προθεσμίας υπαναχώρησης (Κοινή Υπουργική Απόφαση Z1-891 του 2013), άρθρο 3στ.\nΣχετικά με το αν θα πρέπει το προϊόν να είναι σφραγισμένο ή όχι, η ευρωπαϊκή νομοθεσία είναι σαφής (οι υπογραμμίσεις δικές μου):\nΆρθρο 37: Καθώς στην περίπτωση των εξ αποστάσεως πωλήσεων ο καταναλωτής δεν είναι σε θέση να δει τα αγαθά πριν από τη σύναψη της σύμβασης, θα πρέπει να έχει δικαίωμα υπαναχώρησης. Για τον ίδιο λόγο, ο καταναλωτής θα πρέπει να έχει το δικαίωμα να δοκιμάσει και να ελέγξει τα αγαθά που έχει αγοράσει, στον βαθμό που χρειάζεται για να προσδιορίσει τη φύση, τα χαρακτηριστικά και τη λειτουργία των αγαθών. Όσον αφορά τις συμβάσεις εκτός εμπορικού καταστήματος, ο καταναλωτής θα πρέπει να έχει το δικαίωμα υπαναχώρησης εξαιτίας του δυνητικού στοιχείου του αιφνιδιασμού και/ή της ψυχολογικής πίεσης. Η υπαναχώρηση από τη σύμβαση θα πρέπει να τερματίζει την υποχρέωση των συμβαλλόμενων μερών για εκτέλεση της σύμβασης.\nΆρθρο 47: Ορισμένοι καταναλωτές ασκούν το δικαίωμα υπαναχώρησης αφού έχουν χρησιμοποιήσει τα αγαθά σε βαθμό μεγαλύτερο από αυτόν που είναι αναγκαίος για να προσδιοριστούν η φύση, τα χαρακτηριστικά και η λειτουργία των αγαθών. Στην περίπτωση αυτή, ο καταναλωτής δεν θα πρέπει να χάνει το δικαίωμα υπαναχώρησης, αλλά θα πρέπει να είναι υπεύθυνος για τυχόν μείωση της αξίας των αγαθών. Προκειμένου να προσδιοριστούν η φύση, τα χαρακτηριστικά και η λειτουργία των αγαθών, ο καταναλωτής θα πρέπει να τα χειρίζεται και να τα εξετάζει με τον ίδιο τρόπο με τον οποίο θα του επιτρεπόταν να το πράξει σε κάποιο κατάστημα. Παραδείγματος χάριν, ο καταναλωτής θα πρέπει μόνο να δοκιμάσει κάποιο ρούχο και δεν θα πρέπει να του επιτραπεί να το φορέσει. Κατά συνέπεια, ο καταναλωτής θα πρέπει να χειρίζεται και να εξετάζει τα αγαθά με τη δέουσα προσοχή στη διάρκεια της περιόδου υπαναχώρησης. Οι υποχρεώσεις του καταναλωτή σε περίπτωση υπαναχώρησης δεν θα πρέπει να αποθαρρύνουν τον καταναλωτή από την άσκηση του δικαιώματός του να υπαναχωρήσει.\nΕίναι παροχή του καταστήματος και δεν προβλέπεται από το Νόμο. Συνήθως το χρονικό διάστημα ισχύος είναι η μία εβδομάδα, χωρίς να αποκλείονται άλλες περιπτώσεις. DOA σημαίνει είναι πως αν το προϊόν είναι ελαττωματικό εξαρχής, το κατάστημα (και μόνο αυτό, όχι εσείς ούτε η αντιπροσωπεία) είναι υποχρεωμένο να το αλλάξει καθώς σε αντίθετη περίπτωση πάμε σε άκυρη σύμβαση και αθέμιτη εμπορική πρακτική αφού το κατάστημα υπόσχεται μία υπηρεσία που δεν πραγματοποιεί. Στις περιπτώσεις DOA η λέξη "ελαττωματικό" συνήθως έχει την έννοια του πραγματικού ελαττώματος και όχι της έλλειψης συνομολογημένης ιδιότητας, πάλι χωρίς να αποκλείονται άλλες περιπτώσεις.\nΗ διάρκεια της εγγύησης πρέπει να είναι εύλογη σε σχέση με την πιθανή διάρκεια ζωής του προϊόντος. Σίγουρα θα έχετε παρατηρήσει πως υπάρχουν προϊόντα με εγγύηση ΠΑΝΩ από δύο έτη. Από την άλλη, υπάρχουν προϊόντα (κυρίως με προέλευση τις Η.Π.Α.) που προσφέρουν εγγύηση ενός έτους. Συνεπώς η εγγύηση καλής λειτουργίας (η λεγόμενη "εμπορική εγγύηση") εξαρτάται από τον κατασκευαστή και το προϊόν. Εφόσον την προσφέρει ο κατασκευαστής, όταν θέλουμε να κάνουμε χρήση της εγγύησης, απευθυνόμαστε στην αντιπροσωπεία.\nΠαράδειγμα: Αγοράζω έναν ανεμιστήρα με 10ετή εγγύηση. Μετά από 5 χρόνια χρήσης, πάω να τον ανοίξω μια μέρα και διαπιστώνω πως δε λειτουργεί (έχει καεί το μοτέρ π.χ.). Απευθύνομαι στην αντιπροσωπεία για τον επισκευάσει δωρεάν ή να τον αντικαταστήσει ή να κάνει ότι προβλέπει η εγγύηση.\nΚάποια από τα σημεία που προβλέπει ο Νόμος για τις εγγυήσεις είναι:\n1) Η εγγύηση θα πρέπει να είναι οπωσδήποτε στα ελληνικά.\n2) Μια εγγύηση δε θα πρέπει να αναιρείται από υπερβολικές ρήτρες εξαιρέσεων. (δηλ. να μην περιέχει πολλές εξαιρέσεις, ειδικές περιπτώσεις και καταχρηστικούς όρους που να την καθιστούν "άχρηστη")\n3) Δε μπορεί να ζητάει από τον καταναλωτή την παραίτηση του από τα δικαιώματα που του προσφέρει ο Νόμος.\n4) Ακόμα και αν παραβιάζει τις διατάξεις του Νόμου, ο καταναλωτής μπορεί να ζητήσει την εφαρμογή της.\nΓια παράδειγμα: Αν αγοράσουμε κάτι που η εγγύηση του είναι γραμμένη μόνο στα αγγλικά και αυτό παρουσιάσει ελάττωμα εντός εγγύησης και απευθυνθούμε στην αντιπροσωπεία για να το επισκευάσει/αντικαταστήσει κτλ., δεν μπορούν να ισχυριστούν ότι "ξέρετε, η εγγύηση δεν ισχύει γιατί δεν ήταν στα ελληνικά και αν πάμε στα δικαστήρια θα τη βρουν άκυρη". Παρότι παραβιάζει λοιπόν τις διατάξεις του Νόμου, είναι δικαίωμά μας να ζητήσουμε την εφαρμογή της.\n5) Σε περίπτωση αντικατάστασης του προϊόντος ή ανταλλακτικού του, η εγγύηση αυτόματα ανανεώνεται για όλη της τη διάρκεια ως προς το προϊόν ή ανταλλακτικό.\nΣυνοψίζοντας, η (εμπορική) εγγύηση που δίνεται μαζί με ένα προϊόν είναι μία σύμβαση με τον κατασκευαστή ότι θα μας παρέχει υποστήριξη για το προϊόν αυτό για ένα χρονικό διάστημα. Ο τρόπος υποστήριξης και το χρονικό διάστημα της υποστήριξης διαφέρουν από κατασκευαστή σε κατασκευαστή και από προϊόν σε προϊόν.\nΠΑΡΑΛΛΗΛΑ, το άρθρο 554 του Αστικού Κώδικα ορίζει: "Τα δικαιώματα του αγοραστή λόγω πραγματικού ελαττώματος ή έλλειψης συνομολογημένης ιδιότητας παραγράφονται μετά την πάροδο πέντε ετών για τα ακίνητα και δύο ετών για τα κινητά" και στο άρθρο 555 πως "Η παραγραφή αρχίζει από την παράδοση του πράγματος στον αγοραστή". Τι σημαίνει αυτό; Ότι ο Νόμος μας καλύπτει για ελαττωματικά προϊόντα για περίοδο δύο χρόνων, η λεγόμενη και "νόμιμη εγγύηση". Όπως όλοι οι Νόμοι, βρίσκεται πάνω από την εγγύηση του κατασκευαστή. Όταν θέλουμε να κάνουμε χρήση της νόμιμης εγγύησης, απευθυνόμαστε στον πωλητή και όχι στον κατασκευαστή ή την αντιπροσωπεία.\nΤο ίδιο ισχύει στην Ε.Ε.:\nΕπιστροφές μη ελαττωματικών προϊόντων από αγορές σε φυσικό κατάστημα\nΟ Νόμος δεν προβλέπει κάτι για επιστροφές μη ελαττωματικών προϊόντων που αγοράστηκαν από φυσικό κατάστημα. Το κάθε κατάστημα έχει τη δική του πολιτική. Κάποια καταστήματα δίνουν πιστωτικό, άλλα επιστρέφουν τα χρήματά σας πίσω, κάποια άλλα δέχονται την επιστροφή αλλά απαιτούν να αγοράσετε επι τόπου κάτι ίσης ή μεγαλύτερης αξίας (δε δίνουν καν πιστωτικό δηλαδή). Επίσης το κάθε κατάστημα καθορίζει πόσες μέρες μετά μπορείτε να επιστρέψετε κάτι αν το μετανοιώσατε. Η γενική αρχή είναι ότι το προϊόν θα πρέπει να επιστραφεί σφραγισμένο και κόβεται πιστωτικό, αλλά αυτός είναι ένας "άγραφος νόμος" που δε δεσμεύει τα καταστήματα. Να τονίσω ότι μιλάμε για περιπτώσεις προϊόντων που δεν είναι ελαττωματικά και έχουν όλες τις συνομολογημένες ιδιότητες, απλά "αλλάξαμε γνώμη" και θέλουμε να τα επιστρέψουμε.\nΜπορούμε να καταγγείλουμε μία αθέμιτη εμπορική πρακτική στη Γενική Γραμματεία Καταναλωτή είτε online στο www.1520.gov (24ώρο) είτε τηλεφωνικά στο 1520 (9:00-15:00 καθημερινές).\nΠΡΟΣΟΧΗ: Η καταγγελία αθέμιτης εμπορικής πρακτικής στη Γενική Γραμματεία Καταναλωτή δε δίνει λύση στο προσωπικό μας πρόβλημα. Θα εξεταστεί και αν έχει βάση, θα επιβληθεί διοικητικό πρόστιμο στην εταιρεία.\nΑν θέλουμε να επιλυθεί μία συγκεκριμένη διένεξη, απευθυνόμαστε στο Συνήγορο του Καταναλωτή\n(Μπορούμε να κάνουμε καταγγελία και στη ΓΓΚ και στο Συνήγορο, το ένα δεν αποκλείει το άλλο)\nΤρόποι Δράσης (προσωπικές απόψεις)\nΑν μας συμβεί κάτι από τα παραπάνω ή γενικότερα αν αντιμετωπίσουμε πρόβλημα με κάποια συναλλαγή μας με δικτυακό (ή φυσικό) κατάστημα ΔΕΝ ΚΑΝΟΥΜΕ ΑΜΕΣΩΣ ΚΑΤΑΓΓΕΛΙΑ στη Γενική Γραμματεία Καταναλωτή,στα φόρουμ και στα site αξιολόγησης, για πολλούς λόγους.\nΓια να το θέσω απλά, να χρησιμοποιήσω ένα παράδειγμα από την καθημερινότητα: Όταν μας έχει κλείσει το αυτοκίνητο κάποιος που έχει διπλοπαρκάρει, δεν παίρνουμε κατευθείαν το γερανό της Τροχαίας. Πρώτα κοιτάμε αν είναι κανένας μέσα στο αυτοκίνητο. Μετά κορνάρουμε. Περιμένουμε. Ξανακορνάρουμε. Κοιτάμε αν είναι κανένας γύρω γύρω σε καμιά είσοδο καταστήματος και έχει το νου του, και στο τέλος παίρνουμε την Τροχαία. Το ότι έχουμε δίκιο και το ότι ο άλλος είναι παράνομος, δε μας δίνει το δικαίωμα να κάνουμε ό,τι θέλουμε. Αν όταν έρθει τον βρίσουμε, μπορεί να μας κάνει μήνυση για εξύβριση. Αν τον δείρουμε, εκτός του ότι μπορεί να τις φάμε, μπορεί να πάμε αυτόφωρο. Αν του σπάσουμε το αυτοκίνητο, το ίδιο.\nΑν λοιπόν έχουμε κάποιο πρόβλημα με κάποια συναλλαγή μας, κάνουμε τα εξής:\n1) Επικοινωνούμε (γραπτώς κατά προτίμηση, καθώς τα ενυπόγραφα email έχουν αποδεικτική δύναμη) με τις πωλήσεις ή το τμήμα εξυπηρέτησης του καταστήματος, δηλώνοντας με λεπτομέρειες το πρόβλημα. (ΣΗΜΑΝΤΙΚΟ: Σε περίπτωση τηλεφωνικής συνομιλίας ζητάμε να μάθουμε το ονοματεπώνυμο του συνομιλητή μας και το σημειώνουμε μαζί με την ώρα κλήσης.) Ζητάμε να ενημερωθούμε γιατί προέκυψε το πρόβλημα και τι κάνει το κατάστημα για να λυθεί. Προβλήματα προμηθευτών, κούριερ, κτλ (εκτός αν τηλεφωνούμε μετά από σεισμό 9 ρίχτερ συνοδευόμενο από τσουνάμι) δε μας αφορούν. Δεν τα απορρίπτουμε ως de facto ψευδή, απλά δε μας αφορούν ούτε και συνεισφέρουμε στη λύση τους. Ζητάμε από το κατάστημα να τα επιλύσει καθώς εμείς συναλλασόμαστε με το κατάστημα. Μπορεί να χρειαστούν παραπάνω από ένα email ή τηλεφωνήματα μέχρι να επιλυθεί το πρόβλημα. Είμαστε επίμονοι, αλλά πάντα ευγενικοί και εντός ορίων λογικής. Αν λχ έχουμε αγοράσει κάτι ελαττωματικό που έχει εξαντληθεί αυτή τη στιγμή και θα το φέρει ο προμηθευτής σε 2 εβδομάδες και το κατάστημα μας αντιπροτείνει επιστροφή χρημάτων αν δε θέλουμε να περιμένουμε, τι νόημα έχει να επιμένουμε σε ΑΜΕΣΗ αντικατάσταση;\n2) Αν δε βρεθεί λύση, ενημερώνουμε (γραπτώς αυτή τη φορά) για τελευταία φορά για το θέμα και για το ότι θα προβούμε σε καταγγελία. Το ίδιο κάνουμε αν σκοπεύουμε να κάνουμε αρνητική αξιολόγηση σε κάποιο site ή φόρουμ. ΔΕΝ ΕΚΒΙΑΖΟΥΜΕ (κάντε αυτό αλλιώς θα σας καταγγείλω/αξιολογήσω αρνητικά). Ενημερώνουμε ώστε να μην υπάρχει κανένα περιθώριο να δηλώσουν άγνοια.\n3) Αν και πάλι δε βρεθεί λύση, προχωράμε σε καταγγελία στο Συνήγορο του Καταναλωτή ώστε να γίνει εξωδικαστικός συμβιβασμός.\n4) Ως ύστατο βήμα, μπορούμε να προσφύγουμε στη δικαιοσύνη. Σε περιπτώσεις ηλεκτρονικών συναλλαγών μέχρι 2000€, μπορείτε να κάνετε χρήση της Ευρωπαϊκής διαδικασίας μικροδιαφορών. Περισσότερες λεπτομέρειες εδώ.\nΕυρωπαϊκή Νομοθεσία για Ηλεκτρονικές Αγορές\nΕυρωπαϊκή Διετής Εγγύηση\nΟδηγία 1999/44/ΕΚ του Ευρωπαϊκού Κοινοβουλίου σχετικά με ορισμένες πτυχές της πώλησης και των εγγυήσεων καταναλωτικών αγαθών\nΟδηγία 2011/83/ΕΕ του Ευρωπαϊκού Κοινοβουλίου σχετικά με τα δικαιώματα των καταναλωτών\nΝα τονίσω ότι δεν είμαι νομικός και πως τα παραπάνω αποτελούν πληροφορίες δημοσιευμένες στο internet (σε επίσημους φορείς του Δημοσίου οι περισσότερες). Εκτός από τις πληροφορίες με πλάγια γραφή (italics) που αποτελούν αυτούσιες μεταφορές κειμένων, όλο το υπόλοιπο άρθρο θα πρέπει να λογίζεται ως προσωπικές απόψεις και ερμηνείες του γράφοντα και όχι ως νομικές συμβουλές. Το άρθρο αυτό γράφτηκε με σκοπό να ενημερώσει για τα βασικά δικαιώματα του καταναλωτή και δεν περιλαμβάνει όλη τη νομοθεσία καθώς υπάρχουν εξαιρέσεις, ειδικές περιπτώσεις και λεπτομέρειες που παραλείφθηκαν για λόγους συντομίας. Όποιος θέλει να επιμορφωθεί σε βάθος, μπορεί να ανατρέξει στους αντίστοιχους Νόμους και στους επίσημους φορείς.\nΕπεξ/σία 22 Ιουλίου 2014 από saxos55\n(να σημειωσω ότι η σχετικη κουβεντα διαχωριστηκε εδώ)\nΠεριμενα αυτές τις ημερες να ολοκληρωθουν οι βελτιωσεις του saxos55 στο#1 και κατ'επεκταση η τελικη μορφοποιηση του τοπικ, ώστε να αναδημοσιευσω ένα πολύ επικαιρο, χρησιμο και ιδιαιτερα ενδιαφερον αρθρο που διαβασα πριν 3-4 ημερες και που εχει αμεση σχεση με τον τιτλο του θεματος και συγκεκριμενα αφορα τα δικαιώματα του καταναλωτή - ταξιδιωτη με πλοιο. Είναι της ΕΚΠΟΙΖΩ.\nΑυτό που μου εκανε ιδιαιτερη εντυπωση (σημειωση: εχω χρονια να ταξιδεψω με καραβι) ηταν ο πινακας με τις προκαθορισμένες τιμες καντινας, στην παραγραφο 4!\nΟι τουρίστες – καταναλωτές έχουμε δικαιώματα. Πρέπει λοιπόν να τα γνωρίζουμε και να τα διεκδικούμε. Η ΕΚΠΟΙΖΩ υπενθυμίζει στους καταναλωτές τα βασικά δικαιώματά μας όταν ταξιδεύουμε με πλοίο:\nΔειτε τον σχετικο πινακα στην πηγη στο τελος του ποστ.\nΝα του χορηγηθεί τροφή και κατάλυμα, καθ’ όλο το χρόνο αναμονής του μέχρι τη συνέχιση του ταξιδίου.\nΚαφές στιγμιαίος μονός - τύπου φραπέ κ.λπ., (ζεστός ή κρύος) 1.20 €\nO saxos55 ειχε μια ιδεα, μου την ανεφερε το πρωι και συμφωνησα για το παρακατω αφου είναι κατι πολύ χρησιμο και ουσιωδες! "Προσθετει" σαφως στο παρον τοπικ - ετσι πιστευω ότι εδώ είναι η θεση του με προσθετα ποστς/ενημερωση που θα μπαινουν οποτε προκυπτουν!\nΠολλές φορές σε διάφορα topic προκύπτει η συζήτηση για το αν αξίζει τον κόπο η καταγγελία αθέμιτων πρακτικών στη Γενική Γραμματεία Καταναλωτή. Υπάρχει η εντύπωση ότι τέτοιου είδους καταγγελίες είτε δε διερευνόνται, είτε δεν οδηγούν στην επιβολή προστίμων.\nΌσον αφορά στο αν "αξίζει τον κόπο", να τονίσω πως δεν υπάρχει καν κόπος. Η όλη διαδικασία γίνεται διαδικτυακά εδώ, επώνυμα ή ανώνυμα και χρονικά είναι υπόθεση μερικών λεπτών.\nΌσον αφορά στο αν επιβάλλονται ή όχι πρόστιμα, κάθε φορά που υπάρχει Δελτίο Τύπου της ΓΓΚ (που αφορά σε καταστήματα του τεχνολογικού τομέα καθώς είμαστε τεχνολογικό φόρουμ) θα το μεταφέρω στο παρόν thread.\nΑρχίζω μεταφέροντας κάποια από τα πρόστιμα από το Δελτίο Τύπου της 7/11/2014. Πρόστιμα συνολικού ύψους 281.000 ευρώ σε δεκαπέντε (15) επιχειρήσεις που επιβλήθηκαν από τη Γενική Γραμματεία Καταναλωτή κατά το μήνα Οκτώβριο 2014.\nΣε παρένθεση τα ονόματα των καταστημάτων όπως τα βρήκα στο internet.\nΥπάρχει περίπτωση (μικρή) κάποιο πρόστιμο να αφορά σε άλλο κατάστημα από αυτό που αναγράφεται στην παρένθεση. Δυστυχώς η ΓΓΚ αναγράφει την επίσημη ονομασία των επιχειρήσεων και όχι την εμπορική.\nΗ επιλογή έγινε με βάση τα κριτήρια που αναφέρω παραπάνω και δεν υπάρχει καμία πρόθεση "απόκρυψης" προστίμων. Άλλωστε για πλήρη ενημέρωση δίνεται το link προς το επίσημο site της ΓΓΚ\nQUEST ON LINE A.E.\n(μεταξύ άλλων μητρική εταιρεία του you.gr)\nΠρόστιμο 50.000€ για\n-Μη ενημέρωση των καταναλωτών για την νόμιμη εγγύηση των προϊόντων\n-Παραπλάνηση ως προς το χρονικό διάστημα προστασίας του καταναλωτή σε περίπτωση ελαττωματικού προϊόντος καθώς και τα δικαιώματά του\nΧΑΡΑΛΑΜΠΟΣ ΣΙΑΚΑΒΑΡΑΣ - HORIZON GROUP\nΠρόστιμο 30.000€ για\n-Παραβάσεις των διατάξεων περί ενημέρωσης των καταναλωτών στις εξ αποστάσεως συμβάσεις και το δικαίωμα της υπαναχώρησης\n-Παραπλάνηση ως προς την ενημέρωση του καταναλωτή σε σχέση με την εμπορική και τη νόμιμη εγγύηση\nRETAIL WORLD A.E.\n(μεταξύ άλλων μητρική Public και Multirama)\nΠρόστιμο 26.000€ για\n-Μη ενημέρωση για το δικαίωμα της υπαναχώρησης στις εξ αποστάσεως συμβάσεις\n-Παραπλάνηση ως προς την τιμή αγαθού στο ηλεκτρονικό κατάστημα\n-Παραπλάνηση ως προς την διαθεσιμότητα προϊόντος στο ηλεκτρονικό κατάστημα\nCOSMOTE ΚΙΝΗΤΕΣ ΤΗΛΕΠΙΚΟΙΝΩΝΙΕΣ\n-Παράβαση των άρθρων περί υπαναχωρήσεως στις εξ αποστάσεως συμβάσεις\n-Παραπλάνηση σε σχέση με τα δικαιώματα του καταναλωτή από τη νόμιμη και εμπορική εγγύηση\nΤέλος, ένα προσωπικό σχόλιο.\nΧωρίς να γνωρίζω στα σίγουρα, φαντάζομαι πως η υπηρεσία αυτή θα πάσχει από τις ασθένειες που πάσχουν πολλές υπηρεσίες του Δημοσίου (υποστελέχωση, υποχρηματοδότηση, έλλειψη μέσων, κτλ) και από κάποιες των ελεγκτικών (αρμοδιότητες, νομικό πλαίσιο, παρεμβάσεις άνωθεν).\nΊσως θα μπορούσε να επιβάλλει πιο πολλά πρόστιμα.\nΊσως θα μπορούσε να επιβάλλει κι άλλου είδους ποινές.\nΊσως θα μπορούσε να έχει πιο πολλές αρμοδιότητες.\nΤο σίγουρο είναι ότι οι καταγγελίες διερευνώνται και όταν υπάρχει βάση, επιβάλλονται ποινές.\nΩς καταναλωτής δε μπορώ να κάνω κάτι για τα προβλήματα που έχει (ή δεν έχει) η ΓΓΚ.\nΜπορώ να κάνω όμως κάτι για τα προβλήματα στις συναλλαγές μου και να καταγγείλω τις παράνομες πρακτικές που αντιμετωπίζω.\n(ευχαριστώ τον matrixxx)\nΕξωδικαστική - Εναλλακτική Επίλυση Διαφορών (ΕΕΔ)\nΠολλές φορές το κόστος της δικαστικής επίλυσης μιας διαφοράς που ανακύπτει μεταξύ επιχειρηματιών και καταναλωτών υπερκαλύπτει την οικονομική αξία της συναλλαγής που έλαβε χώρα. Αυτό το γεγονός σε συνδυασμό με το μεγάλο χρονικό διάστημα που απαιτείται συνήθως για την έκδοση μιας δικαστικής απόφασης καθιστά πολλές φορές την προσφυγή στα δικαστήρια ασύμφορη για τους καταναλωτές. Για την επίλυση αυτού του προβλήματος θεσμοθετήθηκαν εναλλακτικά μέσα επίλυσης των διαφορών, άλλοτε ως αποτέλεσμα κρατικής πρωτοβουλίας και άλλοτε με πρωτοβουλία του ιδιωτικού τομέα. Οι προαναφερόμενες εναλλακτικές μέθοδοι επίλυσης των διαφορών είναι πιο ελκυστικές, τόσο για τους καταναλωτές, όσο και για τους επιχειρηματίες εξαιτίας του μικρού κόστους τους και της ταχύτητας επίλυσης της διαφοράς.\nΗ εναρμόνιση της ελληνικής νομοθεσίας προς τους ευρωπαϊκούς κανόνες ΕΕΔ έγινε με την ΚΥΑ Αριθ. 70330οικ./2015 (ΦΕΚ Β’ 1421).\nΕιδικότερα στην Ελλάδα υφίστανται οι κάτωθι φορείς συμβιβαστικής επίλυσης διαφορών:\n1) Συνήγορος του Καταναλωτή: Αποτελεί ανεξάρτητη αρχή με στόχο την εξωδικαστική και φιλική διευθέτηση διαφορών μεταξύ προμηθευτών και καταναλωτών. Για περισσότερες πληροφορίες...\n2) Επιτροπές Φιλικού Διακανονισμού: Σύμφωνα με το Άρθρο 11 του Ν. 2251/1994, οι εν λόγω επιτροπές συστήνονται από τις Νομαρχιακές Αυτοδιοικήσεις και εποπτεύονται από το Συνήγορο του Καταναλωτή.\n3) Ευρωπαϊκό Κέντρο Καταναλωτή: Το Ευρωπαϊκό Κέντρο Καταναλωτή της Ελλάδας, που λειτουργεί υπό την εποπτεία και με τη στήριξη του Συνηγόρου του Καταναλωτή, παρέχει πληροφορίες και συμβουλές σε καταναλωτές που πραγματοποιούν αγορές αγαθών και υπηρεσιών στην Ευρωπαϊκή Ένωση. Υπηρετεί την ανάγκη της εξωδικαστικής επίλυσης διαφορών που προκύπτουν σε διασυνοριακές συναλλαγές μεταξύ καταναλωτών και προμηθευτών που βρίσκονται σε διαφορετικές χώρες της Ευρωπαϊκής Ένωσης καθώς και της Ισλανδίας και Νορβηγίας. Για περισσότερες πληροφορίες...\n4) Μεσολαβητής Τραπεζικών - Επενδυτικών Υπηρεσιών: Ο Μεσολαβητής ασχολείται με τις διαφορές καταναλωτών που προκύπτουν κατά τις συναλλαγές με τράπεζες σε εθνικό επίπεδο. Παράλληλα ο συγκεκριμένος φορέας δραστηριοποιείται και στο δίκτυο FIN-NET και χειρίζεται αντίστοιχες υποθέσεις διασυνοριακού χαρακτήρα.\n[Πηγή για περισσότερες πληροφορίες: http://www.efpolis.gr/el/epanorthosi-askisi-dikaiomaton/79-exodikastiki-epilisi.html]\nUPDATE 2/12/2015: Προστέθηκε η παράγραφος: Εξωδικαστική-Εναλλακτική Επίλυση Διαφορών (ΕΕΔ)


Θεία Κωμωδία / ΣΤΕΓΗ\nΤο κορυφαίο έργο του Δάντη από την Αργυρώ Χιώτη και την ομάδα Vasistas\nΤρεις οριακοί σταθμοί: Κόλαση, Καθαρτήριο, Παράδεισος. Για πρώτη φορά, Έλληνες δημιουργοί καταπιάνονται με το κορυφαίο έργο της μεσαιωνικής Ευρώπης. Η σκηνοθέτρια Αργυρώ Χιώτη και η ομάδα των Vasistas, με την πορεία εντός και εκτός συνόρων, επιστρέφουν στη Στέγη δύο χρόνια μετά τα AIMATA και παρουσιάζουν τη Θεία Κωμωδία, το μνημειώδες φανταστικό ταξίδι του Δάντη στο βασίλειο των νεκρών.\nΑπό τον ανεξάντλητο όγκο της τριλογίας, επιλέγονται όμως μόνο τα αποσπάσματα που περιγράφουν αυθεντικά περιστατικά της ζωής του Δάντη, του νεαρού και δυναμικού αυτού αγωνιστή των καιρών του και υπέρμαχου των δημοκρατικών αξιών, ο οποίος, στα τέλη της δεκαετίας του 1310, βρέθηκε προδομένος από τους συντρόφους του, εξαθλιωμένος οικονομικά, μόνος και εξόριστος. Στην οριακή αυτή στιγμή, στα 35 χρόνια του, στα μισά περίπου της ζωής του, ξεκίνησε να γράφει την Κωμωδία του.\nΟ Μάρκελλος Χρυσικόπουλος και ο Jan Van de Engel συνδυάζουν κλασική μουσική και ηλεκτρονικές συνθέσεις δημιουργώντας ζωντανά στη σκηνή το ηχοτοπίο της παράστασης. Ο ποιητής και μεταφραστής Νίκος Α. Παναγιωτόπουλος, βαθύς γνώστης της Μεσαιωνικής παράδοσης και λογοτεχνίας, συνυπογράφει τη δραματουργία της παράστασης.\nΣτο τέλος, μαθητές και συντελεστές επιχειρούν να δώσουν τις δικές τους ερμηνείες στο αλληγορικό κείμενο, θίγοντας υπαρξιακά θέματα που απασχολούν διαχρονικά τον άνθρωπο: η ανθρώπινη φύση και οι αδυναμίες της, οι ανθρώπινες σχέσεις, η αέναη πορεία προς την ολοκλήρωση, ο θάνατος. Μια δυνατή σκηνική εμπειρία, που παρασύρει τους εφήβους σε ένα σπάνιο ταξίδι αυτογνωσίας.\nΔραματουργία: Νίκος Α. Παναγιωτόπουλος\nΜουσική: Μάρκελλος Χρυσικόπουλος & Jan Van de Engel\nΕυδοξία Ανδρουλιδάκη, Αντώνης Αντωνόπουλος, Ελένη Βεργέτη, Γιώργος Γάλλος, Ευθύμης Θέου, Ματίνα Περγιουδάκη, Φιντέλ Ταλαμπούκας, Τζωρτζίνα Χρυσκιώτη κ.ά.\nκαι ένα μουσικό σύνολο επί σκηνής


Behati Prinsloo-Adam Levine: Οι φωτογραφίες που αποδεικνύουν πως έχουν την πιο χαριτωμένη οικογένεια - NEWS1\nBehati Prinsloo-Adam Levine: Οι φωτογραφίες που αποδεικνύουν πως έχουν την πιο χαριτωμένη οικογένεια\nΠριν από μερικά 24ωρα, είδαμε για πρώτη φορά το προσωπάκι της δεύτερης κόρης της Behati Prinsloo και του Adam Levine, τέσσερις μήνες μετά την γέννηση της και πραγματικά λιώσαμε με την υπέροχη εικόνα της. Την φωτογραφία αυτή δημοσίευσε το supermodel στο Instagram account της, στη γιορτή του Πατέρα, συγκεντρώνοντας πολλά likes και σχόλια.\nΛίγες ημέρες μετά, ο φωτογραφικός φακός απαθανάτισε την νεαρή καλλονή και τον σύζυγό της να βολτάρουν στο Holmby Hills, μία γειτονιά του Los Angeles, παρέα με τα δύο τους παιδιά και οι φωτογραφίες τους ήταν απίστευτες. Η οικογένεια Prinsloo-Levine είναι πολύ όμορφη και γλυκιά και οι φωτογραφίες παρακάτω το αποδεικνύουν .\nΚαι οι δύο ήταν casual ντυμένοι με τον Adam να κρατά την μεγάλη τους κόρη (21 μηνών) στο καρότσι και την Behati να έχει αγκαλιά στο μάρσιππο την μικρή Dusty Rose. Η 30χρονη καλλονή φορούσε ένα τζιν σορτσάκι αφήνοντας τα καλλίγραμμα πόδια της ακάλυπτα –και πραγματικά μας άφησε άφωνες με το κορμί που έχει τέσσερις μήνες μετά τη γέννα.\nΑπ’ ό,τι μπορείς να καταλάβεις κι εσύ, τα κιλά που πήρε κατά την διάρκεια της εγκυμοσύνης ήταν ελάχιστα και αποτελούν ήδη παρελθόν. Πάντως, εμάς όπως και να είναι αυτό το ζευγάρι μας αρέσει πολύ.\nΔιάβασε ακόμη: Brangelina: Νέα κόντρα ξέσπασε ανάμεσα τους και η Angelina Jolie είναι έξαλλη\nΠώς μοιάζει ένα street outfit αξίας 7000 δολαρίων;\nPosted on: 22 Σεπτεμβρίου, 2019\nΠροβιοτικά ASAP για όμορφο δέρμα και γερό ανοσοποιητικό!\nH Gisele Bündchen έβαλε το πιο χαριτωμένο σύνολο στον τελικό του Super Bowl


Μεξικό και Ιράν οι πρώτοι αντίπαλοι της Εθνικής στο Προολυμπιακό\n27-01-2016 | 13:17μμ\nΤο Τορίνο θα είναι ο ενδιάμεσος σταθμός της Εθνικής προς τον τελικό προορισμό του Ρίο ντε Τζανέιρο, αφού η χθεσινή κλήρωση των τριών Προολυμπιακών τουρνουά στη Γενεύη την έφερε στη διοργάνωση της Ιταλίας, και στον 1ο Ομιλο, με αντιπάλους το Μεξικό και το Ιράν. Το αντιπροσωπευτικό συγκρότημα θα αγωνιστεί στη γειτονική χώρα στο διάστημα 4-10 Ιουλίου, με στόχο τη μοναδική θέση από κάθε τουρνουά που οδηγεί στους Ολυμπιακούς Αγώνες του 2016. Ενώ ο 2ος Ομιλος, από όπου θα προκύψει και ο αντίπαλος για το ένα εισιτήριο, απαρτίζεται από τη γηπεδούχο Ιταλία, την Κροατία και την Τυνησία. Οι πρώτες δύο ομάδες προκρίνονται στους «χιαστί» (πρώτος 1ου Ομίλου-δεύτερος 2ου, δεύτερος 1ου-πρώτος 2ου) ημιτελικούς, με τους νικητές, στον τελικό, για τη διεκδίκηση της πρόκρισης.\nΣτο Προολυμπιακό του Βελιγραδίου κληρώθηκαν Σερβία, Ανγκόλα, Πουέρτο Ρίκο στο 1ο γκρουπ, και Ιαπωνία, Τσεχία, Λετονία στο 2ο, και στο τουρνουά της Μανίλα στις Φιλιππίνες, στον 1ο Ομιλο βρέθηκαν Τουρκία, Σενεγάλη, Καναδάς, και στον 2ο Γαλλία, Νέα Ζηλανδία και Φιλιππίνες.\n«Θα είμαστε στο Ρίο»\nΟ πρόεδρος της ΕΟΚ, Γιώργος Βασιλακόπουλος, σχολίασε στον Sport24 Radio 103,3 FM την κλήρωση, αναφέροντας ότι «δεν υπάρχει καλή ή κακή κλήρωση, γιατί όλα εξαρτώνται από το πώς θα εμφανιστεί η Εθνική. Η Κροατία είναι φαβορί στον άλλο όμιλο. Ολα, όμως, εξαρτώνται από εμάς. Πιστεύω ότι θα είμαστε στο Ρίο».\nEUROCUP: Την Αλμπα Βερολίνου (ρεκόρ 2-1) υποδέχεται σήμερα (19.00, ΕΡΤ3) ο Αρης, για την 4η αγωνιστική του 10ου Ομίλου των «32» του EuroCup. Οι «κίτρινοι», με ρεκόρ 1-2, έχουν ως πρωταρχικό στόχο τη νίκη και στη συνέχεια την κάλυψη του -15 της Γερμανίας, την περασμένη εβδομάδα.


Οδηγός επιβίωσης για το νέο νόμο προστασίας της πρώτης κατοικίας - Έρχεται κύμα εξώσεων - Ειδήσεις\nNewsit / Ελλάδα / Οδηγός επιβίωσης για το νέο νόμο προστασίας της πρώτης κατοικίας – Έρχεται κύμα εξώσεων\nΔημοσιεύθηκε: 20.02.2019 | 11:21\n”Πολλοί δανειολήπτες θα μείνουν απροστάτευτοι”\nΒασικό κριτήριο ένταξης στη νέα ρύθμιση το ύψος των δανείων, δηλαδή το υπόλοιπο της οφειλής, όπως διαμορφώνεται σήμερα μαζί με τους τόκους, να μην ξεπερνάει τις 130.000 ευρώ. Παράλληλα, το εισόδημα του δανειολήπτη δεν θα πρέπει να ξεπερνά τις 12.500 ευρώ αν πρόκειται για μονομελή οικογένεια και τις 21.000 ευρώ αν πρόκειται για ζευγάρι. Αυτό το όριο προσαυξάνεται κατά 5.000 ευρώ για κάθε παιδί, έως τρία.\n”Αυτές οι 130.000 ευρώ είναι το σύνολο των οφειλών, Δηλαδή, αν κάποιος έχει ένα στεγαστικό δάνειο, ένα καταναλωτικό και μια πιστωτική κάρτα, υπολογίζεται το σύνολο όλων αυτών των οφειλών. Η προσωπική μου εμπειρία λέει ότι είναι πάρα πολλοί οι δανειολήπτες που ξεπερνούν αυτό το όριο” εξηγεί η Αριάδνη Νούκα και προσθέτει ότι αυτό, σε συνδυασμό με το ύψος του εισοδήματος του δανειολήπτη, σε πολλές κατηγορίες δανειοληπτών δημιουργεί αρνητικό περιβάλλον και στερεί την προστασία του νόμου: ”Αν υποθέσουμε ότι κάποιος χρωστάει 130.000 ευρώ και καταφέρνει να ενταχθεί στο νέο νόμο. Η μηνιαία δόση του θα ανέρχεται σε, περίπου, 500 ευρώ μηνιαίως, μαζί με το επιτόκιο και το spread της τράπεζας. Ο άγαμος, λοιπόν, σύμφωνα με τα κριτήρια που έχουν δοθεί στη δημοσιότητα θα πρέπει να έχει ένα εισόδημα 12.500 ευρώ. Για να πληρώσει τις δόσεις του θα πρέπει να δίνει 6.000 ευρώ το χρόνο. Επομένως, με τις 6.500 ευρώ που απομένουν ποιες δαπάνες θα καλύψει; Το ίδιο συμβαίνει και με τις υπόλοιπες κατηγορίες, ενώ η μόνη κατηγορία που, ίσως θα μπορούσε να ανταποκριθεί είναι μια οικογένεια με τρία παιδιά, αν και αυτή είναι οριακά πάνω από τις εύλογες δαπάνες”.\n”Να μην είναι στη διακριτική ευχέρεια της τράπεζας – Ο δανειολήπτης που θα πληροί τα κριτήρια να προστατεύεται εκ προοιμίου”\nΜε πολλή σοβαρότητα θα πρέπει να προσεγγίσουμε και το αν η τράπεζα θα είναι υποχρεωμένη να κάνει ρύθμιση με τον οφειλέτη ή αν κάτι τέτοιο θα εναπόκειται στη διακριτική της ευχέρεια. ‘Όταν ξεκίνησε ο εξωδικαστικός μηχανισμός έλεγαν ότι θα προστατευτούν 400.000 επιχειρήσεις και μετά από σχεδόν δυο χρόνια λειτουργίας του, έχουν προστατευτεί μόνο 1.600 επιχειρήσεις και ελεύθεροι επαγγελματίες. Αυτό συνέβη διότι οι τράπεζες δεν συνεργάζονταν προς μία λύση μέσω εξωδικαστικού μηχανισμού. Η διακριτική ευχέρεια των τραπεζών αποτέλεσε τροχοπέδη στο συγκεκριμένο νομοθέτημα και, πιθανολογώ, ότι και τώρα οι τράπεζες θα έχουν την ίδια συμπεριφορά. Άρα, θα πρέπει να υπάρξει μια δικλείδα ασφαλείας, έτσι ώστε να μην είναι στη διακριτική ευχέρεια της τράπεζας και ο δανειολήπτης που θα πληροί τα κριτήρια να προστατεύεται εκ προοιμίου” τονίζει η Αριάδνη Νούκα.\nΕκτός προστασίας όλα τα δάνεια σε ελβετικό φράγκο\nΜια μεγάλη μερίδα δανειοληπτών που, μέχρι στιγμής, μένει πλήρως εκτός προστασίας από το νέο νόμο, είναι οι 140.000 οικογένειες που εμπλέκονται με τα δάνεια σε ελβετικό φράγκο. ”Έχουμε 70.000 οικογένειες δανειοληπτών και άλλες 70.000 οικογένειες εγγυητών. Αυτοί οι άνθρωποι σε καμία περίπτωση δεν πληρούν το κριτήριο της οφειλής, γιατί τα δάνειά τους, λογιστικοποημένα σε ευρώ, με βάση τη σημερινή ισοτιμία του ελβετικού φράγκου, ξεπερνούν κατά πολύ τις 130.000 ευρώ. Αυτοί οι δανειολήπτες μένουν όλοι απροστάτευτοι, ακόμα κι αν πληρούν τα υπόλοιπα κριτήρια’‘ λέει η Αριάδνη Νούκα.\n“Πρέπει να υπάρξει πρόβλεψη και για αυτούς που δεν κατάφεραν να ενταχθούν στο νόμο Κατσέλη, αν και οικονομικά αδύναμοι”\n“Τι θα γίνει με όσους είχαν απορριπτική απόφαση για ένταξη στο νόμο Κατσέλη;” αναρωτιέται η Αριάδνη Νούκα και συμπληρώνει ότι “ανάμεσά τους υπάρχουν λαϊκές οικογένειες και δεκάδες χιλιάδες άνθρωποι που σαφέστατα δεν έχουν τη δυνατότητα να εξυπηρετήσουν τα δάνειά τους, άνθρωποι που είναι οικονομικά αδύναμοι”.\n”Οι κερδοσκόποι θα κάνουν πάρτι αν δεν απαγορευτεί η πώληση σε fund των δανείων που θα λάβουν επιδότηση”\nΣύμφωνα με αυτά που προβλέπει το σχέδιο για το διάδοχο νόμο Κατσέλη, το Δημόσιο θα επιδοτεί, σε κάποιες περιπτώσεις, τα δάνεια που θα ενταχθούν στο προστατευτικό πλαίσιο, πληρώνοντας στην τράπεζα έως και το 1/3 της μηνιαίας δόσης.\n”Θα πρέπει να γίνει ειδική πρόβλεψη, η οποία θα απαγορεύει τα δάνεια που θα έχουν επιδότηση να πωληθούν’ σε fund” λέει η Αριάδνη Νούκα και εξηγεί τους λόγους: ”Η επιδότηση της δόσης θα γίνεται με χρήματα του Δημοσίου, άρα με χρήματα των Ελλήνων φορολογούμενων. Τα δάνεια, κατά ένα μεγάλο ποσοστό τους, θα πωληθούν σε fund. Αν θέλουμε να δώσουμε ένα παράδειγμα, ένα fund, όταν αγοράζει ένα δάνειο 100.000, πληρώνει 25.000 ευρώ και ζητάει από το δανειολήπτη 100.000 ευρώ, συν τους τόκους. Αυτά τα χρήματα θα κληθεί να τα πληρώσει ο δανειολήπτης και εφόσον ανήκει, για παράδειγμα, σε μια κοινωνικά ευάλωτη ομάδα, το 1/3, περίπου 33.000 ευρώ, συν τους τόκους, θα το πληρώσει ο Έλληνας φορολογούμενος πολίτης, μέσω της επιδότησης. Αυτές οι 33.000 ευρώ συν οι τόκοι, ξεπερνούν τις 25.000 ευρώ που θα έχει δώσει το fund για να αγοράσει το δάνειο. Με αυτήν την εξέλιξη, οι κερδοσκόποι θα κάνουν πάρτι. Θα πρέπει λοιπόν να γίνει ειδική πρόβλεψη, η οποία θα απαγορεύει τα δάνεια που θα έχουν επιδότηση να πωληθούν. Σε διαφορετική περίπτωση, οι Έλληνες φορολογούμενοι θα πληρώσουν τους κερδοσκόπους, οι οποίοι δεν έχουν ούτε καν έδρα στην Ελλάδα και δεν φορολογούνται στην Ελλάδα”.\nΑναμένεται “κύμα” εξώσεων\nΜε δεδομένο ότι αναμένονται χιλιάδες πλειστηριασμοί το 2019 και το 2020, αναπάντητο ερώτημα είναι και το τι θα γίνει με τις εξώσεις δανειοληπτών που δεν πληρούν τις προϋποθέσεις για να ενταχθούν στον νέο νόμο και τα σπίτια τους θα βγουν ”στο σφυρί”.\n”Σύμφωνα με το νόμο, από τη στιγμή που ένα σπίτι θα βγει σε πλειστηριασμό, μέσα σε έναν μήνα, ο νέος ιδιοκτήτης μπορεί να κάνει έξωση στο δανειολήπτη. Μετά την έξωση, οι άνθρωποι αυτοί δεν θα έχουν τη δυνατότητα να μισθώσουν νέο σπίτι, λόγω του ότι δεν θα επαρκούν τα εισοδήματά τους, γιατί αν επαρκούσαν θα είχαν κάνει ρύθμιση με την τράπεζα. Και πέρα από τους δανειολήπτες είναι και οι εγγυητές, οι οποίοι έχουν φτιάξει τα σπίτια τους με εργασία ετών. Η μείωση της αξίας των ακινήτων θα έχει ως αποτέλεσμα, το σπίτι του δανειολήπτη να βγαίνει στον πλειστηριασμό και επειδή η αξία του μειώθηκε, να μην καλύπτει το χρέος και να έρχεται η τράπεζα να παίρνει και το σπίτι του εγγυητή. Με δεδομένο ότι το 2019 και το 2020, θα υπάρξει μπαράζ εξώσεων, θέλω να επισημάνω τι έχει γίνει, στο παρελθόν, σε χώρες που προηγήθηκαν της Ελλάδας σε τέτοιες καταστάσεις. Όπως είναι η Ισπανία και η Ιρλανδία. Εκεί έγιναν χιλιάδες εξώσεις. Στην Ιρλανδία είχαν γίνει 47.000 εξώσεις σε έναν χρόνο. Η κυβέρνηση βρέθηκε σε εξαιρετικά δύσκολη θέση. Οι κερδοσκόποι, τα funds, δηλαδή, έβγαζαν από τα σπίτια τους, τους ανθρώπους, ανέβαζαν τις εμπορικές αξίες των ακινήτων, με αποτέλεσμα, όσοι είχαν χάσει το σπίτι τους σε πλειστηριασμό και είχαν υποστεί έξωση, να μην μπορούν να βρουν νέα στέγη”.


Λαϊκή Συσπείρωση Καρπενησίου: ΠΑΜΕ - ΠΑΣΕΒΕ - ΠΑΣΥ - ΜΑΣ – ΟΓΕ: Κάλεσμα Αντίστασης για τις 10 του Μάρτη\nΠΑΜΕ - ΠΑΣΕΒΕ - ΠΑΣΥ - ΜΑΣ – ΟΓΕ: Κάλεσμα Αντίστασης για τις 10 του Μάρτη\nΤΙΜΟΥΜΕ ΤΗΝ 8η ΜΑΡΤΗ - ΠΑΓΚΟΣΜΙΑ ΜΕΡΑ ΤΗΣ ΓΥΝΑΙΚΑΣ\nΜΕΡΑ ΑΓΩΝΑ ΤΩΝ ΓΥΝΑΙΚΩΝ ΤΗΣ ΕΡΓΑΤΙΚΗΣ ΤΑΞΗΣ, ΤΩΝ ΑΥΤΟΑΠΑΣΧΟΛΟΥΜΕΝΩΝ, ΤΩΝ ΑΓΡΟΤΙΣΣΩΝ, ΤΩΝ ΝΕΩΝ, ΤΩΝ ΜΕΤΑΝΑΣΤΡΙΩΝ\nΟΛΟΙ 10 ΜΑΡΤΗ 2011, 6.30 μ.μ.\nΓυναίκα εργαζόμενη, άνεργη, αυτοαπασχολούμενη, αγρότισσα, νέα, μετανάστρια.\nΣτις σημερινές συνθήκες που το κεφάλαιο και οι πολιτικοί του εκφραστές καταργούν τα δικαιώματά σου ένα - ένα δε χωρά κανένας εφησυχασμός, καμία αναμονή!\nΑυτοί που τόσα χρόνια πλουτίζουν από τον ιδρώτα μας - οι πλουτοκράτες.\nΑυτοί που τόσα χρόνια ταΐζουν με τις πολιτικές τους τους βιομηχάνους, τους τραπεζίτες, τους μεγαλοξενοδόχους, τους μεγαλέμπορους, τους εφοπλιστές - οι κυβερνήσεις του ΠΑΣΟΚ και της ΝΔ, ο ΛΑ.Ο.Σ., η ΕΕ.\nΑυτοί που με τις πρακτικές τους στηρίζουν αυτές τις πολιτικές σε βάρος της εργατικής τάξης και των λαϊκών στρωμάτων - οι συμβιβασμένες συνδικαλιστικές ηγεσίες.\nΥπάρχει διέξοδος από τη βαρβαρότητα\nΟλοι αυτοί προσπαθούν να μας πείσουν ότι η κατάσταση που ζούμε σήμερα είναι μονόδρομος: Να είμαστε άνεργες. Να αναγκαζόμαστε να πληρώνουμε για την Υγεία, την Πρόνοια, την Παιδεία. Να κόβονται οι μισθοί και οι συντάξεις μας. Να κλείνουμε τα μαγαζιά μας πνιγμένες στα χρέη. Να πουλάμε τα χωράφια μας, γιατί δεν μπορούμε να τα καλλιεργήσουμε. Να επιλέγουν τα νέα ζευγάρια να μην κάνουν οικογένεια, κάτω από το φόβο και την ανασφάλεια για το αύριο. Να απολύονται οι νέες γυναίκες επειδή μένουν έγκυες. Να δουλεύουμε όποτε και για όσο η εργοδοσία μας χρειάζεται και με όποιο μισθό τη συμφέρει.\nΘέλουν να μας πείσουν ότι είμαστε συνυπεύθυνες για τα χρέη και τα ελλείμματα που τόσα χρόνια δημιουργήθηκαν από τις πολιτικές τους.\nΘέλουν να μας πείσουν ότι πρέπει να σκύψουμε το κεφάλι, να κάνουμε θυσίες για να βγούμε από την καπιταλιστική, οικονομική κρίση, που προκλήθηκε επειδή ακριβώς τα μονοπώλια έσκασαν από τα κέρδη τους.\nΕργαζόμενη, άνεργη, νέα.\nΜονόδρομος για μας δεν είναι η εξαθλίωση και η ανασφάλεια. Μονόδρομος για μας είναι το αντιπάλεμα αυτής της πολιτικής, που μας θέλει σύγχρονους δούλους, υποταγμένες στα συμφέροντα των εργοδοτών, στους νόμους της καπιταλιστικής κερδοφορίας. Μονόδρομος για μας είναι η οργανωμένη ταξική πάλη, η σύγκρουση, η ρήξη και η ανατροπή. Ο αγώνας για ένα δρόμο ανάπτυξης, που στο επίκεντρό του θα έχει τις σύγχρονες ανάγκες μας, όπου τα πλούτη που παράγουμε και καρπώνεται μια χούφτα καπιταλιστών θα είναι ιδιοκτησία του λαού, θα μας εξασφαλίζουν μια αξιοπρεπή ζωή, τη ζωή που αξίζει σε εμάς και τις οικογένειές μας.\nΥποταγή ή οργάνωση και αντεπίθεση;\nΕνα είναι το διαχρονικό δίλημμα για το λαό, τις γυναίκες, τη νεολαία. Υποταγή ή οργάνωση της πάλης και αντεπίθεση ως την τελική νίκη. Σήμερα δεν είμαστε μόνες, υπάρχει η Κοινωνική Συμμαχία του Πανεργατικού Αγωνιστικού Μετώπου (ΠΑΜΕ), της Πανελλαδικής Αντιμονοπωλιακής Συσπείρωσης των ΕΒΕ (ΠΑΣΕΒΕ), της Παναγροτικής Αγωνιστικής Συσπείρωσης (ΠΑΣΥ), του Μετώπου Αγώνα Σπουδαστών (ΜΑΣ), της Ομοσπονδίας Γυναικών Ελλάδας (ΟΓΕ).\nΕΛΑ ΜΑΖΙ ΜΑΣ - ΠΑΡΕ ΤΗΝ ΥΠΟΘΕΣΗ ΣΤΑ ΧΕΡΙΑ ΣΟΥ.\nΜισθωτή, άνεργη, νέα εργαζόμενη, αυτοαπασχολούμενη, αγρότισσα.\nΕΛΑ ΜΑΖΙ ΜΑΣ - ΠΑΡΕ ΜΕΡΟΣ ΣΤΟΝ ΑΓΩΝΑ ΓΙΑ:\nΜόνιμη και σταθερή δουλειά για όλους. 7ωρο - 5ήμερο - 35ωρο, κατώτερο μισθό 1.400 ευρώ, καμία κατάργηση της Κυριακής αργίας.\nΟυσιαστική προστασία της μητρότητας για τις μισθωτές, αυτοαπασχολούμενες και αγρότισσες κατά τη διάρκεια της κύησης και της γαλουχίας.\nΑποκλειστικό δημόσιο και δωρεάν σύστημα Υγείας - Πρόνοιας.\nΠροστασία των ανέργων. Επίδομα ανεργίας στο 80% του κατώτερου μισθού. Υπολογισμό του χρόνου ανεργίας ως συντάξιμου χρόνου.\nΗ φετινή Παγκόσμια Μέρα της Γυναίκας αποτελεί σταθμό κλιμάκωσης στον πόλεμο κυβέρνησης, ΔΝΤ, ΕΕ, κομμάτων της πλουτοκρατίας. Τιμούμε τους αγώνες του χθες και συνεχίζουμε στην ίδια ρότα ως το τέλος. Οι αγώνες του αύριο - οι δικοί μας αγώνες - να είναι ακόμη πιο τρανοί, ακόμη πιο δυναμικοί, ακόμη πιο αποτελεσματικοί. Να ανοίξουν το δρόμο για το μέλλον που αξίζει σε εμάς και τα παιδιά μας. Ενα μέλλον απαλλαγμένο από την εκμετάλλευση ανθρώπου από άνθρωπο».\nΠΑΜΕ - ΠΑΣΕΒΕ - ΠΑΣΥ - ΜΑΣ – ΟΓΕ: Κάλεσμα Αντίστασ...\nMΝΗΜΟΝΙΟ ΓΙΑ ΥΓΕΙΑ: Σφαγιασμός των δαπανών και σύν...\nΚΕΔΚΕ: Σιγοντάρει την κατάργηση του «Βοήθεια στο Σ...\nΚάλεσμα του ΠΓ της ΚΕ του ΚΚΕ: Όλοι στη Μάχη για τ...\nΤο πρόβλημα της Σήραγγας Τυμφρηστού στη Βουλή από ...\nΑναφορικά με το Ψήφισμα του ΔΣ για το Πετρέλαιο Θέ...\nΕνημέρωση για τη 2η Συνεδρίαση του Δημοτικού Συμβ...\nΣχετικά με τη Συνέντευξη του κ. Καρανίκα\nΤο ΚΚΕ Φέρνει στη Βουλή την Αναφορά της ΕΛΜΕ Ευρυτ...\nΑλληλεγγύη με τους Εργαζόμενους των Λουτρών Πλατύσ...\nΓια τη Φιέστα Χρυσοχοϊδη - Περγαντά\nΑλέκα Παπαρήγα: Κανένας Ιδιώτης στη Διαχείρηση Απο...\nΚΚΕ: Παρέμβαση για τα προβλήματα των κτηνοτρόφων\nΓια το Νομοσχέδιο για Υγεία - Πρόνοια\nΛαμία: Κινητοποίηση Ενάντια στις Αυξήσεις της ΔΕΗ


Φωτιά στη Βαρυμπόμπη: Τεράστια αναζωπύρωση - Ο δήμος ζητά εκκένωση του Κρυονερίου - Ελλάδα - Athens magazine\nΦωτιά στη Βαρυμπόμπη: Τεράστια αναζωπύρωση - Ο δήμος ζητά εκκένωση του Κρυονερίου\nΕνώθηκε το πύρινο μέτωπο\n5 Αυγούστου 2021 18:07\nΗ φωτιά στην Δροσοπηγή, που βρίσκεται ανάμεσα στο Κρυονέρι και τις Αφίδνες, αυτή την ώρα έχει πάρει μεγάλες διαστάσεις. Μάλιστα εστάλη νέο μήνυμα από το 112 προς τους κατοίκους της περιοχής, ενώ αυτή την ώρα το μέτωπο κινείται προς το Κρυονέρι.\n«Αν βρίσκεστε στη Δροσοπηγή εκκενώστε τώρα προς Αθήνα από Ε.Ο. Αθηνών_Λαμίας», τονίζει μεταξύ άλλων το 112.\nΟι δυνάμεις της πυροσβεστικής δίνουν τιτάνια μάχη για να περιορίσουν το πύρινο μέτωπο και να θέσουν υπό έλεγχο τη φωτιά. Πιο συγκεκριμένα επιχειρούν από εδάφους 340 πυροσβέστες με 100 οχήματα και 15 πεζοπόρα τμήματα ενώ από αέρος επιχειρούν 9 ελικόπτερα.\nΥπενθυμίζεται πως αναζωπύρωση σημειώθηκε σε τρία μέτωπα στη Βαρυμπόμπη το μεσημέρι της Πέμπτης. Νωρίτερα το μεσημέρι εστάλη μήνυμα από το 112 για εκκένωση της Ιπποκρατείου Πολιτείας και της Δροσοπηγής. Σημειώνεται πως η δεύτερη αναζωπύρωση σημειώθηκε μέσα στα πρώην βασιλικά κτήματα και η τρίτη στο ρέμα της Χελιδονούς, ανάμεσα στις Αδάμες και το αεροδρόμιο Τατοΐου. Πληροφορίες αναφέρουν πως στην περιοχή μεταβαίνει εσπευσμένα ο πρωθυπουργός Κυριάκος Μητσοτάκης.\nΣύμφωνα με τον ΣΚΑΪ, τα στελέχη του πυροσβεστικού σώματος ανέφεραν ότι ακούστηκαν εκρήξεις, ενώ η αναζωπύρωση κοντά στις Αδάμες προήλθε πιθανότατα από μικρό θύλακα φωτιάς. Και οι τρεις νέες φωτιές καίνε κομμάτια του δάσους που είχαν μείνει ανέγγιχτα μέχρι στιγμής.\nΤην ίδια ώρα η κατάσταση είναι δύσκολη στη Δροσοπηγή, καθώς η φωτιά καίει σε δύσβατο σημείο μέσα σε δασική έκταση και για τον σκοπό αυτό επιχειρούν, για την ώρα, μόνο πτητικά μέσα. Παράλληλα, οι δρόμοι στην ευρύτερη περιοχή αποκλείονται για να διευκολυνθεί η κυκλοφορία των πυροσβεστικών οχημάτων.\nΞεκίνησε η σταδιακή εκκένωση της Ιπποκρατείου Πολιτείας\nΜε τη φωτιά εξαιτίας των ανέμων που πνέουν να αλλάζει συνεχώς πορεία, με αποτέλεσμα πότε να κατευθύνεται προς Ιπποκράτειο Πολιτεία και πότε προς βασιλικά κτήματα, έχει ξεκινήσει μετά από μήνυμα του 112, η σταδιακή εκκένωση της Ιπποκράτειου Πολιτείας.\nΌπως αναφέρει στο protothema.gr ο Διονύσης Πατεράκης, πρόεδρος του συλλόγου Οικιστών Ιπποκρατείου Πολιτείας, η φωτιά μπορεί νβα βρίσκεται σε μια απόσταση κοντά στα έξι χιλιόμετρα, ωστόσο ο πυκνός καπνός έχει αρχίσει ήδη να καλύπτει την περιοχή.\n«Η φωτιά από την Ιπποκράτειο Πολιτεία απέχει αρκετά αυτή τη στιγμή. Ναι μεν οι έντονοι μαύροι καπνοί έχουν αρχίσει να φαίνονται και να καλύπτουν την περιοχή, ωστόσο η φωτιά είναι σε ευθεία από εδώ γύρω στα έξι χιλιόμετρα. Πριν από λίγο λάβαμε και μήνυμα από το 112 της πολιτικής προστασίας για προληπτική εκκένωση και αρκετό κόσμο να έχει ξεκινήσει να απομακρύνεται. Αυτή την στιγμή η κατεύθυνση του αέρα έχει αλλάξει και είναι πιο ανατολικός, που σημαίνει πως ο κίνδυνος μεταφέρεται τώρα προς τα βασιλικά κτήματα, ενώ πριν λίγο φαινόταν πως ερχόταν προς τα πάνω. Στην περιοχή βλέπω να επιχειρούν γύρω στα έξι εναέρια μέσα ενώ παντού ακούγονται πυροσβεστικές σειρήνες» ανέφερε.\nΠαράλληλα, εστάλη μήνυμα με συστάσεις στους κατοίκους του Κρυονερίου, που αναφέρει: «Αν βρίσκεστε στο Κρυονέρι, κλείστε όλες τις καμινάδες, παράθυρα, πόρτες ώστε να μη διεισδύσουν οι καύτρες στο εσωτερικό του σπιτιού. Παραμείνετε σε ετοιμότητα & ακολουθείστε τις οδηγίες των αρχών».\nΦωτιά στη Βαρυμπόμπη\n23 Σεπτεμβρίου 2021 13:06\nE-food: Από την εκτόξευση στην ελεύθερη πτώση - Η ίδρυση το 2011, η πώληση έναντι 22.000.000 ευρώ και η πρώτη κρίση\n23 Σεπτεμβρίου 2021 13:05\n«Αναβρασμός» στη ΔΕΗ: Απομακρύνονται κι άλλοι εργαζόμενοι από την εταιρεία\n23 Σεπτεμβρίου 2021 12:22\n«Κόλαφος» για τους αντιεμβολιαστές ο Άρειος Πάγος: «Μπλόκο» για διώξεις και αυτόφωρα εκπαιδευτικών και γιατρών\n23 Σεπτεμβρίου 2021 16:19\nΠροκλητικός ο πατέρας του 40χρονου για τη γυναικοκτονία στη Ρόδο: «Συγγνώμη στην οικογένεια της Δώρας αλλά ο γιος μου το έκανε από αγάπη»\n23 Σεπτεμβρίου 2021 16:07\nΦιλίτσα Καλογεράκου: «Υπάρχει η φήμη ότι είμαι το μεγαλύτερο...»\n23 Σεπτεμβρίου 2021 16:03\nΑπίστευτη εφαρμογή: Βάζεις το επώνυμό σου και σου δείχνει από πού είσαι\n23 Σεπτεμβρίου 2021 15:46\nΚαθάρισε σωστά το πλυντήριο πιάτων - Τα βήματα που πρέπει να ακολουθήσεις!


AΝΕΞΑΡΤΗΤΟΣ-ΔΙΠΛΩΜΑΤΙΚΟΣ ΠΑΡΑΤΗΡΗΤΗΣ: ΙΕΡΩΝΥΜΟΣ: "ΝΥΧΤΩΜΕΝΟΙ ΟΣΟΙ ΔΕΝ ΒΛΕΠΟΥΝ ΟΤΙ Η ΧΩΡΑ ΠΡΟΧΩΡΑΕΙ ΣΤΟΝ ΑΦΕΛΛΗΝΙΣΜΟ ΚΑΙ ΤΟΝ ΑΠΟΧΡΙΣΤΙΑΝΙΣΜΟ"! ΤΙ ΕΙΠΕ ΓΙΑ ΤΟΝ ΠΑΝΟ ΚΑΜΜΕΝΟ. ΒΙΝΤΕΟ\nΙΕΡΩΝΥΜΟΣ: "ΝΥΧΤΩΜΕΝΟΙ ΟΣΟΙ ΔΕΝ ΒΛΕΠΟΥΝ ΟΤΙ Η ΧΩΡΑ ΠΡΟΧΩΡΑΕΙ ΣΤΟΝ ΑΦΕΛΛΗΝΙΣΜΟ ΚΑΙ ΤΟΝ ΑΠΟΧΡΙΣΤΙΑΝΙΣΜΟ"! ΤΙ ΕΙΠΕ ΓΙΑ ΤΟΝ ΠΑΝΟ ΚΑΜΜΕΝΟ. ΒΙΝΤΕΟ\n«Ο τόπος μας μας περνάει από στιγμή σε στιγμή στον αφελληνσιμό και στον αποχριστινιασμό», είπε ο Αρχιεπίσκοπος Ιερώνυμος μιλώντας στον...\nΣΚΑΪ σε συνέντευξη που παραχώρησε στον Αλέξη Παπαχελά.\nΣε ό,τι αφορά στο θέμα της ανέγερσης τζαμιού ξεκαθάρισε: «Θα μπορούσε να αναβληθεί κατά την δική μου την άποψη, έως ότου να ξεκαθαρίσει το θέμα των μουσουλμάνων. Θα μείνουν εδώ, δικαιούνται. Αν όμως είναι περαστικοί τι χρειάζεται; Τίποτα δεν θα κάνουμε… Και αυτό να γίνει ποιος θα το διοικήσει; Πρώτον. Τι θα είναι αυτό; Θα είναι ένας τόπος προσευχής ή θα είναι ένας χώρος διδασκαλίας; Ποιος θα διδάξει τον μουσουλμανισμό; Είναι ένα πρόβλημα αυτό. Και ο άλλος ο κίνδυνος ότι θα γίνει αφορμή πολέμου μεταξύ των μουσουλμάνων. Στο τζαμί ποιοι θα πάνε; Θα πάνε οι Σιίτες, θα πάνε οι Σουνίτες; Επομένως είναι μια μεγάλη δοκιμασία, ένα μεγάλο πρόβλημα και πρέπει να έχουμε τα μάτια μας ανοιχτά. Γι’ αυτό η δική μου θέση, η προσωπική, δεν μιλάω, δεν εκπροσωπώ κανέναν, είμαι επιφυλακτικός. Ερωτηθείς για το ενδεχόμενο αφομοίωσης των μουσουλμάνων τόνισε είναι το το μουσουλμανικό στοιχείο δεν αφομοιώνεται μάλλον εμείς θα πάμε προς τα εκεί», είπε χαρακτηριστικά.\nΟ Αρχιεπίσκοπος Ιερώνυμος εμφανίστηκε λάβρος κατά του υπουργού Παιδείας τον οποίο χαρακτήρισε «προβληματικό και ασυνεπή», αλλά ήταν και καταγορηματικός εναντίον του διαχωρισμού κράτους και εκκλησίας. O υπουργός Παιδείας Νίκος Φίλης σε ανακοίνωσή του πριν την έναρξη της συνέντευξης από δηλώσεις του Αρχιεπισκόπου είχε είπε: «Την 28η Οκτωβρίου άκουσα τον αρχιεπίσκοπο στον Άη Στράτη, να λέει ότι “δεν είναι καιρός για πείσματα και πράγματα που μας έχουν πληγώσει” και ότι “τα προβλήματα πρέπει να λυθούν χωρίς πάθος”. Σήμερα, μαθαίνω, ότι σε μια συνέντευξή του, που θα μεταδοθεί το βράδυ, δεν αποφεύγει τον πειρασμό… Δεν σκοπεύω να ακολουθήσω. Δηλώνω υποστηρικτής των όσων είπε στον Άη Στράτη. Άλλωστε, η διαφωνία που έχει προκύψει είναι πολιτική και θεσμική και όχι προσωπική».\nΣτην συνέντευξή του ο Αρχιεπίσκοπος λέει για τον υπουργό Παιδείας: «Δυστυχώς, και ζητώ συγγνώμη γι” αυτή τη φράση, ο κ. Φίλης είναι ένας προβληματικός άνθρωπος. Άλλα λέει το βράδυ, άλλα λέει το πρωί, είναι ασυνεπής. Και το λέω αυτό σαν αρχιεπίσκοπος. Ασυνεπής στις σχέσεις του και στα λόγια του».\nΓια την εκκλησιαστική περιουσία και τους μισθούς του κλήρου\nΟρθοδοξία-Ελευθερία 2 Νοεμβρίου 2016 - 3:10 μ.μ.\nΕαν σου το είπε αυτό κ.κ Ιερώνυμε τότε τι κάθεσαι και δεν ρίχνεις αυτή την άθεη και αντίχριστη κυβέρνηση;;\nΝα σου πω εγω γιατί;;\nΓιατί στο παρασκήνιο είστε άριστα συνδεδεμένοι και αλληλοβοηθούμενοι.


Πόσα έχει βγάλει η Tesla από το bitcoin; - NOMISMA\nΤρίτη 9 Μαρτίου 2021 | 6:15\nΠόσα έχει βγάλει η Tesla από το bitcoin;\nΗ Tesla έχει κερδίσει περίπου 1 δισ. δολάρια από την επένδυσή της στο bitcoin, σύμφωνα με τον Ντάνιελ Ιβς, αναλυτή της Wedbush Securities.\nΗ εταιρεία «βρίσκεται σε τροχιά για να κερδίσει περισσότερα από τις επενδύσεις της στο bitcoin παρά από τα κέρδη της από την πώληση των αυτοκινήτων της (ηλεκτρικά οχήματα) σε όλο το 2020», εκτιμά ο Ιβς σε σημείωμα που δημοσιεύθηκε το Σάββατο.\nΝωρίτερα αυτό το μήνα, η αμερικανική εταιρεία ηλεκτρικών οχημάτων αποκάλυψε στην Επιτροπή Κεφαλαιαγοράς ότι είχε αγοράσει bitcoin αξίας 1,5 δισ. δολαρίων για «περισσότερη ευελιξία για περαιτέρω διαφοροποίηση και μεγιστοποίηση της απόδοσης των μετρητών μας».\nΗ αγορά πραγματοποιήθηκε μέσα στον Ιανουάριο, όπως είπε η εταιρεία χωρίς να αποκαλύψει πότε ή σε ποια τιμή αγόρασε το bitcoin. Δεν είναι σαφές εάν η Tesla έχει πουλήσει κάποιο από τα bitcoin ακόμα.\nΤο bitcoin σημειώνει ένα τεράστιο ράλι φέτος, καταγράφοντας τακτικά νέα ρεκόρ. Η κεφαλαιοποίησή του ξεπέρασε το 1 τρισ. δολάρια για πρώτη φορά την περασμένη εβδομάδα. Από την αρχή του έτους η τιμή του έχει αυξηθεί πάνω από 94%.\nΜε πληροφορίρες από CNBC\nΠροηγούμενο άρθροUnited Airlines: Προσωρινή αναστολή πτήσεων για τα 24 αεροσκάφη Boeing 777\nΕπόμενο άρθροΑΠΘ: Κατάληψη στο κτίριο διοίκησης από φοιτητές- Επικοινωνία του πρύτανη με την Εισαγγελία\nGrant Thornton: Στο 33% το ποσοστό γυναικών σε ανώτερες διοικητικές θέσεις στην Ελλάδα\n8 Μαρ,11:12 0\nΤο ποσοστό των γυναικών που βρίσκονται σε ανώτερες διοικητικές θέσεις στην Ελλάδα, κατέγραψε «άλμα» κατά 9 ποσοστιαίες μονάδες το 2021, στο 33% έναντι 24%...\nΠΟΛΙΤΙΚΗ 9 Μαρ,6:07 0\nΑΥΤΟΚΙΝΗΤΟ 9 Μαρ,6:06 0


Τι αποκαλύπτει φίλη για τις τελευταίες ώρες της φοιτήτριας που έπεσε από τον 9ο όροφο - EnterMessinia.gr\nΤι αποκαλύπτει φίλη για τις τελευταίες ώρες της φοιτήτριας που έπεσε από τον 9ο όροφο\nΗ κοπέλα, η οποία μίλησε στο Star, αποκάλυψε ότι τη μοιραία ημέρα ήταν μαζί με τη φοιτήτρια, μέχρι τις 20:30 το βράδυ.\n«Δεν θα προέβλεπα με τίποτα αυτό που έγινε στη συνέχεια. Εκείνη τη μέρα ήταν πάρα πολύ ευδιάθετη, περισσότερο από το κανονικό. Πολύ χαλαρή… Για καμιά ώρα που δεν είχε πολλή δουλειά την είχε πάρει και ο ύπνος. Χαλαρή και χαμογελαστή. Δεν είδα τίποτα περίεργο. Δεν θεωρώ σε καμία περίπτωση ότι η Γαλήνη υπέφερε από κατάθλιψη» περιέγραψε η κολλητή της.\nΌπως είπε, γνώριζε για τους εκβιασμούς και τα απειλητικά μηνύματα που δεχόταν η Λίνα Κοεμτζή το τελευταίο διάστημα.\nΔίωξη για παραβίαση προσωπικών δεδομένων σε δύο ακόμη υπόπτους ασκήθηκε τη Δευτέρα από τον Εισαγγελέα Γιαννιτσών.\nΝεαρός που τυχαία βρέθηκε μπροστά σε παρέα ανήλικων αγοριών, μίλησε στην εκπομπή «Αλήθειες με τη Ζήνα» και αποκάλυψε πως αντάλλαζαν αποκαλυπτικές φωτογραφίες κοριτσιών, ανάμεσα στις οποίες και η φωτογραφία της Λίνας.


Έκθεση ζωγραφικής για τα μνημεία της Λακωνίας - Laconialive.gr - Η ενημερωτική ιστοσελίδα της Λακωνίας, Νέα και ειδήσεις\nΑρχική ΑΤΖΕΝΤΑ ΕΚΔΗΛΩΣΕΩΝ Έκθεση ζωγραφικής για τα μνημεία της Λακωνίας\nΤα εγκαίνια της έκθεσης ζωγραφικής του Γιώργου Γιαννακάκη, με θέμα “Λακωνίας τόπος: Μνημεία, Άνθρωποι, Τοπία – Ο Λογκανίκος και οι κοινότητες του βόρειου Ταϋγέτου. Τα αρχαία και βυζαντινά μνημεία της Λακεδαίμονος” θα πραγματοποιηθούν την Κυριακή 5 Αυγούστου και ώρα 20.15′ στο δημοτικό σχολείο Λογκανίκου.\nΗ έκθεση περιλαμβάνει τριάντα πέντε έργα του ζωγράφου που αποτυπώνουν και ζωντανεύουν, με νοσταλγία και αγάπη, μνημεία, τοπία, ανθρώπους και ιστορίες του τόπου μας, και κυρίως του Λογκανίκου και των κοινοτήτων του βορείου Ταϋγέτου. Ξεχωριστή ενότητα αποτελούν τα έργα του για τα μνημεία της αρχαίας Σπάρτης, μέσα από τις απεικονίσεις του ρωμαϊκού θεάτρου, της ακρόπολης, του ιερού της Ορθίας Αρτέμιδος, του Πλατανιστά, καθώς και του ιερού του Αμυκλαίου Απόλλωνα.\nΤων εγκαινίων θα προηγηθούν ομιλίες για το έργο του ζωγράφου. Συνολικά το έργο του θα παρουσιάσουν η ιστορικός τέχνης κ. Γεωργία Κακούρου – Χρόνη και ο αρχαιολόγος κ. Λεωνίδας Σουχλέρης. Επίσης για τα ζωγραφικά έργα του Γ. Γιαννακάκη που αφορούν το ιερό του Αμυκλαίου Απόλλωνα και το ρωμαϊκό θέατρο της Σπάρτης θα μιλήσουν ο καθηγητής του Ιονίου Πανεπιστημίου και υπεύθυνος του ερευνητικού προγράμματος Αμυκλών κ. Σταύρος Βλήζος και ο αρχιτέκτων μηχανικός, μελετητής της εγκεκριμένης μελέτης για την αποκατάσταση του αρχαίου θεάτρου της Σπάρτης κ. Γουλιέλμος Σ. Ορεστίδης.\nΣε περίπτωση βροχής, οι ομιλίες θα πραγματοποιηθούν στην αίθουσα εκδηλώσεων του δημοτικού σχολείου Λογκανίκου.\nΗ έκθεση θα διαρκέσει έως την Παρασκευή 10 Αυγούστου με ωράριο 20.00′ – 22.30′.\nΠροηγούμενο άρθροΈργα πολιτισμού για τη Λακωνία: Η υπουργός Κονιόρδου απαντά στον Δαβάκη\nΕπόμενο άρθροΛακωνία: Δύο εξιχνιάσεις κλοπών με τρεις συλλήψεις


Melina 7 Makeup: Apivita Face Scrub με ελιά\nΑναρτήθηκε από Melina στις 9:52 μ.μ.\nMarw Liodi 20 Φεβρουαρίου 2014 - 12:04 π.μ.\nΔεν το έχω χρησιμοποιήσει ποτέ αλλά θέλω καιρό τώρα να το δοκιμάσω!!Πολύ ωραίο review!!\nMelina 20 Φεβρουαρίου 2014 - 8:32 μ.μ.\nΣ'ευχαριστώ πολύ! Να το δοκιμάσεις γιατί είναι εξαιρετικό! :)\nMelean 20 Φεβρουαρίου 2014 - 7:45 μ.μ.\nΑυτό χρησιμοποιώ και εγώ και είναι πάρα πολύ καλό! Αλλά εγώ θα κάνω μια φορά στις δύο βδομάδες, οπότε δεν μου τελειώνει αμέσως. Είναι πάντως λίγη η ποσότητα, αλλά επειδή μου κάνει πολύ καλό στην επιδερμίδα το προτιμώ.\nMelina 20 Φεβρουαρίου 2014 - 8:35 μ.μ.\nΕγώ έχω αρκετά λιπαρή επιδερμίδα οπότε χρειάζεται να το κάνω πιο συχνά.. Νομίζω ότι κάνει εξαιρετική δουλειά και παρ'όλο που είναι σε μικρότερη ποσότητα και λίγο πιο ακριβό από άλλα, θα το ξαναπάρω σίγουρα. Σ'ευχαριστώ για το σχόλιο! :)


Το δυναμικό comeback του οίκου Burberry στην πασαρέλα\nΔεν ξέρω αν μπορώ να είμαι αντικειμενική, γιατί ο Riccardo Tisci (καλλιτεχνικός διευθυντής του οίκου Burberry), έχει κερδίσει την καρδιά μου, χρόνια τώρα. Από τότε που υπηρετούσε «χρέη» creative director στον οίκο Givenchy. Από τότε είχα δει και είχα καταλάβει το όραμα που έχει σαν σχεδιαστής. Ο Tisci έχει την ικανότητα να «βλέπει» πέρα από το ρούχο. Έχει την ικανότητα να «παντρεύει» αριστουργηματικά, το παλιό με το καινούργιο. Με αυτό, καταφέρνει να επικοινωνήσει σε ένα μεγάλο κοινό, την αισθητική του για τη μόδα. Και αυτό κατάφερε να κάνει και με τη Fall 2022 συλλογή για τον οίκο Burberry.\nΗ συλλογή ήταν η μόδα του μέλλοντος. Και για να το αποδώσει αυτό, δεν χρειάστηκε φουτουριστικού ύφους ρούχα και 3D υλικά. Το μόνο που χρειάστηκε ήταν να χρησιμοποιήσει το μυαλό του. Να χρησιμοποιήσει τη fashion forward δημιουργικότητα του για να δείξει στον κόσμο ότι η παραδοσιακή μόδα μπορεί να είναι μπροστά. Η Fall 2022 Burberry, λοιπόν, τιμάει το παλιό, τιμάει όμως και το καινούργιο. Και το αποτέλεσμα δικαιώνει και βάζει τον Riccardo Tisci και τη βρετανική μόδα και πάλι στο “front row”.\nΤο παρελθόν και το μέλλον μέσα από τα remastered ρούχα της Fall 2022 συλλογής Burberry\nΚαμιά φορά δεν χρειάζεσαι πολλά για να επικοινωνήσεις το όραμά σου. Ο Riccardo Tisci μέσα από μια απλή (φαινομενικά) πασαρέλα, έφερε τη μόδα και τον άνθρωπο κοντά. Μέσω ενός μυστικιστικού show, σε μια υποφωτισμένη, στρογγυλή πασαρέλα, οι καλεσμένοι είχαν την ευκαιρία να δουν από κοντά το ένδυμα και απολαύσουν την ωδή στο design που χαρακτήριζε τη συλλογή Burberry.\nΑυτή ήταν η πρώτη παρουσίαση του οίκου Burberry με live κοινό, μετά το ξέσπασμα της πανδημίας και για την επιστροφή του, ο σχεδιαστής κατάφερε να μας καθηλώσει με τις δημιουργίες του. Το κατάφερε και με την έμπνευση της συλλογής η οποία, όπως και η παρουσίαση, αποκάλυψε την θεματική: togetherness. Συλλογικότητα. Πώς μπορούμε να έρθουμε πιο κοντά σαν κοινότητα; Τι μας συνδέει; Ο Tisci ξέρει πως πολλοί συνδέονται μέσω του ρούχου, και μέσω της Fall 2022 συλλογής Burberry, το απέδωσε αυτό με άψογο τρόπο.\nΑφιερώνοντας τη συλλογή του στην κληρονομιά του οίκου, που είχε και έχει τεράστιο αντίκτυπο στη βρετανική μόδα και κουλτούρα, τιμάει την κοινότητα της μόδας, με τον πιο αγνό τρόπο: μέσω των ρούχων. Η συλλογή Burberry, λοιπόν, γιορτάζει την αγγλική αισθητική και τη σχέση του οίκου με τη βρετανική μόδα. Ο σχεδιαστής, λοιπόν, κατάφερε να κάνει αυτό που ξέρει να κάνει καλά: να «παντρέψει» το παρελθόν της βρετανικής μόδας, με το μέλλον της.\nΟ οίκος Burberry, μέσω αυτής της συλλογής δείχνει ότι είναι επίκαιρος, ενώ τιμάει την κοινότητα μέσω της παράδοσης. Με πιο απλά λόγια, ο Tisci κατάφερε να επανεφεύρει τα κλασικά σχέδια του οίκου μέσα από πιο σύγχρονες σιλουέτες. Κατάφερε να «παντρέψει» το παρελθόν με το μέλλον και να φέρει δυο διαφορετικούς κόσμους, μαζί: αυτούς που λατρεύουν την παραδοσιακή, βρετανική μόδα που τόσα χρόνια «υπηρετεί» ο κόσμος. Με αυτούς της νέας γενιάς που λαχταράνε την εξέλιξή της.\nΗ συλλογή Burberry είναι ένα παιχνιδιάρικο twist στην παράδοση. Μια αποδόμηση της κληρονομιάς.\nΑυτό ήταν ξεκάθαρο στα ρούχα της συλλογής.\nΑπό αριστερά: Η Gigi Hadid και η Irina Shayk, οι «μούσες» του οίκου\nΗ αποδόμηση της κληρονομιάς Burberry μέσα από τα ρούχα της συλλογής\nΤα ρούχα απέδωσαν με ακρίβεια, το πνεύμα της Fall 2022 συλλογής Burberry. Ήταν crystal clear και στα 56 looks της συλλογής. Το είδαμε μέσα από τα i-c-o-n-i-c φορέματα/καμπαρντίνα -το τέλειο «πείραμα» του απόλυτου classic για το οποίο είναι γνωστός ο οίκος.\nΤο είδαμε μέσα από τις thigh-high μπότες με στρογγυλή μύτη που έδωσαν αυτό το punk στοιχείο (που χαρακτηρίζει το ύφος της βρετανικής μόδας).\nΤο είδαμε μέσα από τα sparkly signature logo του οίκου με τον ιππέα, σε μαλακά co-ords. Το είδαμε μέσα από τις flowy, αλλά σοφιστικέ ταυτόχρονα πλισέ φούστες που συνδυάστηκαν αριστουργηματικά με πλισέ καμπαρντίνες.\nΤο είδαμε μέσα από τα «φρέσκα» υλικά, όπως το sparkly υφάσματα, αλλά και τα feminine with a twist πουά prints.\nΤο είδαμε μέσα από τα «επαναστατικά» jumpsuits που θύμιζαν παντελόνια ιππέων.\nΔεν υπήρχε look που δεν μας έκανε να δούμε τη σύνδεση του παλιού με το καινούργιο. Και δεν υπήρχε κανένας άλλος σχεδιαστής, πέρα από τον Riccardo Tisci που θα μπορούσε να αποδώσει αυτή τη φιλοσοφία, καλύτερα.\nΤο μέλλον της μόδας δεν είναι μόνο gimmicky, avant-garde, φανταχτερά ρούχα που δεν θυμίζουν με τίποτα τα ρούχα του σήμερα. Η πραγματική επιτυχία, για εμένα, είναι να μπορείς να το καταφέρεις αυτό μέσα από τα ρούχα του σήμερα. Μέσα από το casualwear. Μέσα από ρούχα που μπορούν πραγματικά να φορεθούν και που οι γυναίκες, άνδρες, ο/η/@ οποι@δήποτε θέλει να φορέσει. Τα ρούχα της Fall 2022 συλλογής Burberry, θα θέλουν όλοι να τα φορέσουν.


Αν και ...ελέω κορωνοϊού, δίκαιος πρωταθλητής ο Άρης Σούδας - mirrorsports.gr\nΑν και …ελέω κορωνοϊού, δίκαιος πρωταθλητής ο Άρης Σούδας\nΤο σήκωσε απόλυτα δίκαια, αν και … απότομα λόγω κορωνοϊού.\nΣτις 7 Μαρτίου ήταν το τελευταίο μας άρθρο που αναφέραμε ότι ο Άρης Σούδας από τελειωμένος, έγινε… φαβορί για τον τίτλο.\nΠοιος το περίμενε ότι λίγες μέρες μετά θα άρχιζε αυτή η “ιστορική” από κάθε άποψη και …βασανιστική περίοδος της “καραντίνας” λόγω του κορωνοϊού. Εξάλλου όταν γράφαμε εκείνες τις γραμμές, ποτέ δεν πιστεύαμε ότι η αγωνιστική της Α’ ΕΠΣΧ που προηγήθηκε, με τον Άρη Σούδας να θριαμβεύει απέναντι στην Παλαιόχωρα (4-1), θα αποτελούσε, εν τέλει, και την τελευταία του πρωταθλήματος. Ο ιός ήταν ήδη απειλητικός….\nΜετά από μεγάλη αναμονή και στη συνέχεια, ζυμώσεις επί ζυμώσεων, φτάσαμε στις αποφάσεις. Οριστικό τέλος στα τοπικά πρωταθλήματα! Η είδηση ήρθε ως Ανάσταση στη Σούδα, που αυτομάτως ανακηρρύχθηκε πρωταθλήτρια της φετινής Α’ ΕΠΣΧ, αφού υπερτερεί στην τριπλή ισοβαθμία των έτερων διεκδικητών, Παλαιόχωρας και Απόλλωνα (που η δική τους ισοβαθμία από την άλλη σήκωσε πολλή κουβέντα για το ποιος υπερτερεί, αλλά εμείς -συγνώμη κιόλας- δεν θα ασχοληθούμε ακόμα).\nΜπορεί ο Άρης Σούδας να πήρε το πρωτάθλημα στην ισοβαθμία και εξαιτίας της διακοπής του τοπικού λόγω του κρωνοϊού, ωστόσο, εκφράζοντας προσωπική άποψη, είναι ο απόλυτα δίκαιος πρωταθλητής, απέναντι σε εξαιρετικές ομάδες!\nΓιατί; Γιατί γύρισε “τούμπα” τα προγνωστικά και με απίστευτο “τσαμπουκά” εκεί που έκαιγε (όπως λέμε) η μπάλα, βρέθηκε από τρίτος, πρώτος, νικώντας δίκαια και τον Απόλλωνα και την Παλαιόχωρα στα μαζεμένα ντέρμπι.\nΠλέον, ο Άρης Σούδας που θα παίξει στο επόμενο πρωτάθλημα της Γ’ Εθνικής (πώς θα είναι αυτό, σε τι συνθήκες υγειονομικές και οικονομικές ένας θεός ξέρει), θα πρέπει να προετοιμαστεί καταλλήλως για να σταθεί ανταγωνιστικός στην πρόκληση.\nΌπως εξάλλου δήλωσε το Flashnews.gr ο πρόεδρος του Άρη Σούδας, Νίκος Κλωθάκης: “Θα είναι δύσκολες εποχές για όλους μας. Είμαστε μία παρέα στη διοίκηση που συνεισφέρει ο καθένας όπως μπορεί και θα κυμανθούμε στα ίδια επίπεδα. Δεν θα αλλάξουμε φιλοσοφία. Θα στηριχθούμε ξανά στα δικά μας παιδιά, με λίγες προσθήκες, που ήδη ετοιμάζει την έκθεσή του ο κόουτς (Νίκος Μαναρώλης) για να συναντηθούμε τις επόμενες μέρες και να σχεδιάσουμε τη νέα σεζόν”.\n← Μια συνέντευξη με τον πρόεδρο του Γαλανόλευκου Φάρου (στο XANIA LIVE TV) → Η γλυκιά συνήθεια του Έλληνα… ο καφές έξω θα είναι διαφορετικός